Κανονισμός (ΕΚ) αριθ. 2082/2000 της Επιτροπής

της 6ης Σεπτεμβρίου 2000

για έγκριση των προτύπων Εurocontrol και την τροποποίηση της οδηγίας 97/15/ΕΚ για έγκριση των προτύπων Εurocontrol και τροποποίηση της οδηγίας 93/65/EΟΚ του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/65/EΟΚ του Συμβουλίου, της 19ης Ιουλίου 1993, σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας(1), και ιδίως το άρθρο 3,

την οδηγία 97/15/ΕΚ της Επιτροπής, της 25ης Mαρτίου 1997, για την έγκριση των προτύπων Εurocontrol(2) και την τροποποίηση της οδηγίας 93/65/EΟΚ.

Εκτιμώντας τα ακόλουθα:

(1) Η οδηγία 97/15/ΕΚ ενέκρινε το πρότυπο Εurocontrol για την απευθείας ανταλλαγή δεδομένων (OLDI), έκδοση 1.0 και το πρότυπο Εurocontrol για την παρουσίαση των ανταλλασσόμενων δεδομένων των υπηρεσιών διαχείρισης της εναέριας κυκλοφορίας (ADEXP), έκδοση 1.0.

(2) Το Εurocontrol ενέκρινε πιο πρόσφατες εκδόσεις των προαναφερθέντων προτύπων, ήτοι το OLDI έκδοση 2.2 και το ADEXP έκδοση 2.0, καθώς και ένα νέο πρότυπο Εurocontrol ονομαζόμενο ανταλλαγή δεδομένων πτήσεως - έγγραφο ελέγχου διεπαφής (FDE-ICD).

(3) Αυτά τα πρότυπα Εurocontrol εμπίπτουν στο πεδίο εφαρμογής της οδηγίας 93/65/EΟΚ και συντελούν στην εναρμόνιση των κρατικών συστημάτων διαχείρισης της εναέριας κυκλοφορίας των κρατών μελών, ιδίως όσον αφορά τη μεταφορά πτήσεων μεταξύ κέντρων ελέγχου της εναέριας κυκλοφορίας (OLDI), τη διαχείριση της ροής της εναέριας κυκλοφορίας (ADEXP) και τις επικοινωνίες μεταξύ κρατικών συστημάτων (FDE-ICD).

(4) Οι εκδόσεις 2.2 του OLDI και 2.0 του ADEXP αντικαθιστούν τις προηγούμενες εκδόσεις που ίσχυαν μέχρι σήμερα σύμφωνα με τις διατάξεις του άρθρου 1 της οδηγίας 97/15/ΕΚ και επομένως το εν λόγω άρθρο πρέπει να ανακληθεί.

(5) Η επιτροπή που έχει θεσπισθεί βάσει της οδηγίας 93/65/EΟΚ είναι σύμφωνη με τις διατάξεις του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα υποχρεωτικά στοιχεία των προδιαγραφών Εurocontrol που περιλαμβάνονται στα παρακάτω έγγραφα προτύπων του Εurocontrol εγκρίνονται στο βαθμό που είναι απαραίτητα για να τεθεί σε εφαρμογή ολοκληρωμένο ευρωπαϊκό σύστημα διαχείρισης της εναέριας κυκλοφορίας στο πλαίσιο της οδηγίας 93/65/EΟΚ:

- το πρότυπο Εurocontrol για την απευθείας ανταλλαγή δεδομένων (OLDI), έκδοση 2.2 (έγγραφο αναφοράς Εurocontrol DPS.ET1.ST06-STD), το κείμενο του οποίου περιλαμβάνεται στο παράρτημα Ι του παρόντος κανονισμού,

- το πρότυπο Εurocontrol για την παρουσίαση των ανταλλασσόμενων δεδομένων των υπηρεσιών διαχείρισης της εναέριας κυκλοφορίας (ADEXP), έκδοση 2.0 (έγγραφο αναφοράς Εurocontrol DPS.ET1.ST09-STD), το κείμενο του οποίου περιλαμβάνεται στο παράρτημα ΙΙ του παρόντος κανονισμού,

- το πρότυπο Εurocontrol για την ανταλλαγής δεδομένων πτήσεως - έγγραφο ελέγχου διεπαφής (FDE-ICD), έκδοση 1.0 (έγγραφο αναφοράς Εurocontrol COM.ET1.ST12-STD), ο κείμενο του οποίου περιλαμβάνεται στο παράρτημα ΙΙΙ του παρόντος κανονισμού.

Άρθρο 2

Tο πρώτο άρθρο της οδηγίας 97/15/ΕΚ ανακαλείται.

Άρθρο 3

Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι υποχρεωτικός ως προς όλα τα μέρη του και εφαρμόζεται άμεσα σε κάθε κράτος μέλος.

Bρυξέλλες, 6 Σεπτεμβρίου 2000.

Για την Επιτροπή

Loyola De Palacio

Mέλος της Επιτροπής

(1) EE L 187 της 29.7.1993, σ. 52.

(2) ΕΕ L 95 της 10.4.1997, σ.16.

ΠΑΡΑΡΤΗΜΑ Ι

ΑΠΕΥΘΕΙΑΣ ΑΝΤΑΛΛΑΓΗ ΔΕΔΟΜΕΝΩΝ (OLDI), ΕΚΔΟΣΗ 2.2

(Έγγραφο αναφοράς Εurocontrol DPS.ET1.ST06-STD)

ΠΙΝΑΚΑΣ ΠΕΡΙΕΧΟΜΕΝΩΝ

>ΘΕΣΗ ΠΙΝΑΚΑ>

ΣΗΜΕΙΩΣΗ ΣΧΕΤΙΚΑ ΜΕ ΤΑ ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ

Το παρόν έγγραφο συντάχθηκε από τον Οργανισμό Εurocontrol.

Τα δικαιώματα πνευματικής ιδιοκτησίας ανήκουν στον Οργανισμό Εurocontrol

Το περιεχόμενο ή οποιοδήποτε μέρος αυτού είναι συνεπώς διαθέσιμο χωρίς περιορισμούς στους αντιπροσώπους των κρατών μελών, ωστόσο, για την παραγωγή αντιγράφων ή την κοινοποίηση σε τρίτους απαιτείται η προηγούμενη έγγραφη συγκατάθεση του Οργανισμού Εurocontrol

ΠΡΟΛΟΓΟΣ

1. Υπεύθυνος φορέας

Το πρότυπο Εurocontrol για την επιγραμμική Ανταλλαγή δεδομένων (OLDI), έκδοση 2.2, καταρτίστηκε από τη Διεύθυνση Ανάπτυξης (DED) του Ευρωπαϊκού Προγράμματος Εναρμόνισης και Ολοκλήρωσης του Ελέγχου Εναέριας Κυκλοφορίας (EATCHIP) του οργανισμού Εurocontrol, που έχει επίσης την ευθύνη για την ενημέρωση του εγγράφου. Όλες οι παρατηρήσεις ή οι αιτήσεις για παροχή πληροφοριών πρέπει να απευθύνονται προς το Γενικό Διευθυντή, Eurocontrol, Rue de la Fusée, 96, B-1130 Βρυξέλλες, υπόψη της υπηρεσίας DED-2.

2. Σχέση με το έγγραφο του προγράμματος εργασίας ΕATCHIP

Το παρόν πρότυπο συνιστά ένα παραδοτέο στο πλαίσιο της εργασίας ειδικών DPS.ET1.ST06 του τομέα συστημάτων επεξεργασίας δεδομένων διαχείρισης της εναέριας κυκλοφορίας (DPS) του προγράμματος ΕATCHIP, όπως καθορίζεται στο έγγραφο του προγράμματος εργασίας ΕATCHIP (EWPD), έκδοση 2.0, της 30.9.94.

3. Έγκριση και τροποποιήσεις

Το παρόν πρότυπο αποτέλεσε αντικείμενο της ακόλουθης διαδικασίας έγκρισης, όπως αυτή περιγράφεται λεπτομερώς στις οδηγίες για τις εργασίες τυποποίησης του Εurocontrol:

- Έγκριση από την ομάδα επιχειρησιακών απαιτήσεων και επεξεργασίας δεδομένων διαχείρισης της εναέριας κυκλοφορίας (ODT) του προγράμματος ΕATCHIP με διαδικασία αλληλογραφίας.

- Διαβουλεύσεις με όλα τα κράτη της Ευρωπαϊκής Συνδιάσκεψης Πολιτικής Αεροπορίας (ΕΣΠΑ) μέσω των αντιπροσώπων τους στην Επιτροπή Διαχείρισης ή την Επιτροπή Έργου του προγράμματος ΕATCHIP.

- Έγκριση από την Επιτροπή Έργου του προγράμματος ΕATCHIP και την Επιτροπή Διαχείρισης.

- Έγκριση από τη Μόνιμη Επιτροπή.

Οι διατάξεις του παρόντος προτύπου παράγουν αποτελέσματα μετά την έγκριση από τη Μόνιμη Επιτροπή.

Για να πληρούνται οι απαιτήσεις της εξέλιξης των διαδικασιών ελέγχου εναέριας κυκλοφορίας (ATC), μπορούν να προτείνονται τροποποιήσεις και προσθήκες μέσω της ομάδας ODT προς συζήτηση και πιθανή έγκριση. Οι απαιτήσεις θα ενσωματώνονται είτε με τη μορφή τροποποίησης είτε ως νέα έκδοση του εγγράφου προς επικύρωση και έγκριση σύμφωνα με καθορισμένες διαδικασίες.

4. Συντακτικές πρακτικές

Εφαρμόστηκε πιστά η ακόλουθη πρακτική για να υποδηλώνεται η ιδιότητα κάθε δήλωσης: τα κανονιστικά στοιχεία τυπώθηκαν με μη έντονους χαρακτήρες· τα συνιστώμενα στοιχεία τυπώθηκαν με μη έντονους πλάγιους χαρακτήρες, ενώ η ιδιότητά τους υποδηλώνεται προτάσσοντας τη λέξη "Σύσταση".

Κατά τη σύνταξη των προδιαγραφών εφαρμόστηκε η ακόλουθη συντακτική πρακτική: για τα κανονιστικά στοιχεία χρησιμοποιείται ο ενεστώτας των ρημάτων και για τα συνιστώμενα στοιχεία το ρήμα "θα πρέπει".

Οι σημειώσεις τυπώθηκαν με μη έντονους πλάγιους χαρακτήρες και προηγείται αυτών η λέξη "Σημείωση".

5. Σχέση με την έκδοση 1 του προτύπου Εurocontrol για την επιγραμμική ανταλλαγή δεδομένων

Το παρόν έγγραφο αντικαθιστά τα μέρη 1 και 2 της έκδοσης 1 του προτύπου Εurocontrol για την επιγραμμική ανταλλαγή δεδομένων. Το μέρος 3, στο οποίο περιγράφονται τα τεχνικά πρωτόκολλα που πρέπει να χρησιμοποιούνται, αντικαθίσταται από το πρότυπο Εurocontrol για την ανταλλαγή στοιχείων πτήσης - Έγγραφο Ελέγχου Διεπαφής, μέρος 1.

6. Σημαντικές τροποποιήσεις σε σύγκριση με την έκδοση 1

Οι σημαντικότερες αλλαγές και προσθήκες σε σύγκριση με την έκδοση 1 έχουν ως εξής:

1. Ενσωμάτωση των ακόλουθων συμπληρωματικών (μη υποχρεωτικών) σημάτων αναφορικά με τη βασική διαδικασία:

- σήμα ακύρωσης συντονισμού (MAC)

- σήμα εκχώρησης κώδικα SSR (COD)

- σήμα πληροφόρησης (INF).

2. Ορισμός του περιεχομένου και του μορφοτύπου του σήματος για την υποστήριξη της διάβασης ενός ορίου από μια πτήση που ακολουθεί μια πορεία η οποία δεν αποτελεί ένα καθορισμένο δρομολόγιο εξυπηρέτησης εναέριας κυκλοφορίας, ορίζεται όμως από τα σημεία αρχής και τέλους του τμήματος του δρομολογίου.

3. Ενσωμάτωση μιας διαδικασίας διαλόγου που επιτρέπει:

- τον προσδιορισμό και τη διαπραγμάτευση μη κανονικών συνθηκών μεταβίβασης από ελεγκτές που είναι υπεύθυνοι για τη λειτουργία του προγραμματισμού·

- την παροχή στη μονάδα αποδοχής της δυνατότητας να αντιπροτείνει συνθήκες μεταβίβασης·

- την παροχή ευκολιών μεταβίβασης των επικοινωνιών ως μέρος της διαδικασίας μεταβίβασης του ελέγχου.

4. Καθιέρωση της χρήσης του μορφοτύπου που περιγράφεται στην έκδοση 2 του προτύπου Εurocontrol για την παρουσίαση της ανταλλαγής δεδομένων εξυπηρέτησης εναέριας κυκλοφορίας (ADEXP). Όλα τα σήματα που καθορίζονται στο πλαίσιο της βασικής διαδικασίας και εκείνα που χρησιμοποιούνται κατά τη φάση συντονισμού της διαδικασίας διαλόγου, περιγράφονται χρησιμοποιώντας και το μορφότυπο του Διεθνούς Οργανισμού Πολιτικής Αεροπορίας (ICAO) και το μορφότυπο ADEXP. Τα σήματα μεταβίβασης των επικοινωνιών στο πλαίσιο της διαδικασίας διαλόγου περιγράφονται χρησιμοποιώντας μόνο το μορφότυπο ADEXP.

5. Διαγραφή των ακόλουθων παραρτημάτων της έκδοσης 1:

A: Ταυτότητα μονάδας ελέγχου εναέριας κυκλοφορίας.

B: Δομή σημάτων OLDI

(η έκδοση 3 περιλαμβάνει παραδείγματα για όλα τα σήματα).

Δ: Ιστορική ανασκόπηση.

E: Σχέδιο υλοποίησης.

ΣΤ: Συμμόρφωση των κρατών.

Ζ: Κατευθυντήριες γραμμές για την υλοποίηση.

H: Κατευθυντήριες γραμμές για την αξιολόγηση της OLDI.

6. Διαχωρισμός του Μέρους 3 - Τεχνικές απαιτήσεις - από τις προδιαγραφές εφαρμογών.

7. Σχέση με άλλα έγγραφα

Το παρόν έγγραφο παραπέμπει στη χρήση δύο τύπων μορφοτύπου πεδίου για τη σύνταξη των σημάτων: ICAO και ADEXP.

Τα μορφότυπα πεδίου του ΙCAO περιγράφονται στο έγγραφο αναφοράς 1. Σε περίπτωση όπου το έγγραφο αναφοράς 1 αντικατασταθεί από άλλο έγγραφο, ο ορισμός των τύπων πεδίου κατά ΙCAO θα είναι εκείνος που διατυπώνεται στο εν λόγω έγγραφο.

Τα μορφότυπα των πεδίων ADEXP περιγράφονται στο έγγραφο αναφοράς 2.

ΣΗΜΕΙΩΣΗ

Τα έγγραφα αναφοράς απαριθμούνται στο κεφάλαιο 2.

8. Γλώσσα

Για τη σύνταξη του πρωτότυπου του παρόντος εγγράφου χρησιμοποιήθηκε η αγγλική γλώσσα.

1. ΕΙΣΑΓΩΓΗ

1.1. Σκοπός

1.1.1. Οι πτήσεις στις οποίες παρέχεται μια υπηρεσία ελέγχου εναέριας κυκλοφορίας μεταβιβάζονται από μια μονάδα ελέγχου εναέριας κυκλοφορίας στην επόμενη με τρόπο που έχει σχεδιαστεί ώστε να εγγυάται απόλυτη ασφάλεια. Για την επίτευξη αυτού του στόχου, είναι κοινή πρακτική η διέλευση κάθε πτήσης από το όριο των περιοχών ευθύνης των δύο μονάδων να συντονίζεται εκ των προτέρων μεταξύ αυτών και ο έλεγχος της πτήσης να μεταβιβάζεται ότΕάν αυτή βρίσκεται πάνω ή δίπλα από το εν λόγω όριο.

1.1.2. Η διαβίβαση δεδομένων που αφορούν μεμονωμένες πτήσεις ως μέρος της διαδικασίας συντονισμού, όταν γίνεται τηλεφωνικώς, αποτελεί βασική εργασία υποστήριξης για τις μονάδες ελέγχου εναέριας κυκλοφορίας, ιδίως τα κέντρα ελέγχου περιοχής (ACC). Η επιχειρησιακή χρήση συνδέσεων μεταξύ συστημάτων επεξεργασίας στοιχείων πτήσης (FDPS) στα κέντρα ελέγχου περιοχής με σκοπό την αντικατάσταση αυτών των προφορικών "εκτιμήσεων", καλούμενη "επιγραμμική ανταλλαγή δεδομένων (OLDI)", ξεκίνησε στην Ευρώπη στις αρχές της δεκαετίας του '80.

1.1.3. Για τη διευκόλυνση της υλοποίησης εκπονήθηκαν και συνομολογήθηκαν από τους ενδιαφερόμενους φορείς κοινοί κανόνες και μορφότυπα σημάτων, που ενσωματώθηκαν στην έκδοση 1 του προτύπου Εurocontrol για την επιγραμμική ανταλλαγή δεδομένων. Το παρόν έγγραφο, η έκδοση 2.2., συντάχθηκε για την υποστήριξη της συνεχιζόμενης ανάπτυξης τέτοιων ευκολιών σύμφωνα με τις απαιτήσεις του προγράμματος ΕATCHIP.

1.2. Πεδίο εφαρμογής

1.2.1. Στο παρόν έγγραφο καθορίζονται οι ευκολίες και τα σήματα που πρέπει να παρέχονται μεταξύ συστημάτων επεξεργασίας στοιχείων πτήσης τα οποία εξυπηρετούν μονάδες ελέγχου εναέριας κυκλοφορίας, με σκοπό την επίτευξη:

- του απαιτούμενου συντονισμού πριν από τη μεταβίβαση πτήσεων από μία μονάδα στην επόμενη,

- της μεταβίβασης των επικοινωνιών αυτών των πτήσεων.

1.2.2. Το παρόν έγγραφο:

- ορίζει τα μορφότυπα των σημάτων και κανόνες σχετικά με το περιεχόμενό τους,

- περιγράφει τις ευκολίες που απαιτούνται στις συγκεκριμένες μονάδες ως προϋπόθεση για τη χρήση της ανταλλαγής δεδομένων γι' αυτό το σκοπό.

1.2.3. Το παρόν πρότυπο ισχύει μεταξύ των κρατών μελών του Εurocontrol για διεθνείς ευκολίες OLDI μεταξύ μονάδων που παρέχουν μια υπηρεσία ελέγχου εναέριας κυκλοφορίας περιοχής.

1.2.4. Σύσταση

Συνιστάται η εφαρμογή του παρόντος προτύπου από τα κράτη της Ευρωπαϊκής Συνδιάσκεψης Πολιτικής Αεροπορίας (ΕΣΠΑ) στις:

- διεθνείς ευκολίες OLDI μεταξύ μονάδων που παρέχουν μια υπηρεσία ελέγχου εναέριας κυκλοφορίας περιοχής μέσα στην περιοχή της ΕΣΠΑ,

- ευκολίες OLDI μεταξύ μονάδων που παρέχουν μια υπηρεσία ελέγχου εναέριας κυκλοφορίας περιοχής και είναι εσωτερικές μονάδες του εκάστοτε κράτους.

2. ΕΓΓΡΑΦΑ ΑΝΑΦΟΡΑΣ

2.1. Τα παρακάτω έγγραφα περιλαμβάνουν διατάξεις που, με την αναφορά τους στο παρόν κείμενο, συνιστούν διατάξεις του παρόντος προτύπου Εurocontrol.

Κατά το χρόνο δημοσίευσης του παρόντος προτύπου Εurocontrol, ίσχυαν οι αναφερόμενες εκδόσεις των εγγράφων Εάναφοράς.

Οποιαδήποτε αναθεώρηση των εγγράφων του Διεθνούς Οργανισμού Πολιτικής Αεροπορίας στα οποία γίνεται αναφορά, λαμβάνεται αμέσως υπόψη για αναθεώρηση του παρόντος προτύπου Εurocontrol.

Οι αναθεωρήσεις των άλλων εγγράφων στα οποία γίνεται αναφορά δεν αποτελούν μέρος των διατάξεων του παρόντος προτύπου Εurocontrol, μέχρι να εξεταστούν και να ενσωματωθούν επίσημα στο παρόν πρότυπο Εurocontrol.

Σε περίπτωση διάστασης μεταξύ των απαιτήσεων του παρόντος προτύπου Εurocontrol και του περιεχομένου των εν λόγω άλλων εγγράφων στα οποία γίνεται αναφορά, υπερισχύει το παρόν πρότυπο Εurocontrol.

2.2. Τα ακόλουθα έγγραφα χρησιμοποιούνται ως έγγραφα αναφοράς στο παρόν βασικό πρότυπο:

1. Procedures for Air Navigation Services - Rules of the Air & Air Traffic Services, έγγραφο ΙCAO 4444, 13η έκδοση της 7ης Νοεμβρίου 1996, με τις τροποποιήσεις του.

2. Έκδοση 2.0 του προτύπου Εurocontrol για την Παρουσίαση της Ανταλλαγής Δεδομένων Εξυπηρέτησης Εναέριας Κυκλοφορίας (ADEXP), στοιχεία αναφοράς DPS-ET1-ST09-STD-01-00, Ιούνιος 1998.

3. ΟΡΙΣΜΟΙ, ΣΥΜΒΟΛΑ ΚΑΙ ΣΥΝΤΟΜΟΓΡΑΦΙΕΣ

3.1. Ορισμοί

Για τους σκοπούς του παρόντος προτύπου Εurocontrol, ισχύουν οι επόμενοι ορισμοί.

3.1.1. Μονάδα αποδοχής: Η μονάδα που παρέχει μια υπηρεσία ελέγχου εναέριας κυκλοφορίας και πρόκειται να αναλάβει ή έχει αναλάβει τον έλεγχο μιας πτήσης, όταν πραγματοποιηθεί ή έχει πραγματοποιηθεί η μεταβίβαση από τη μία μονάδα στην επόμενη.

3.1.2. Γνωστοποίηση λήψης σήματος: Ειδοποίηση ότι ένα σήμα ελήφθη και διαπιστώθηκε ότι είναι δυνατή η σωστή επεξεργασία του.

3.1.3. Ενεργοποίηση: Η διαδικασία σε μια μονάδα ελέγχου εναέριας κυκλοφορίας λήψης, κατά την οποία το σχέδιο πτήσης για την αναφερόμενη πτήση αναβαθμίζεται, προκειμένου να συμπεριλάβει τα στοιχεία που παρέχονται από τη μονάδα μεταβίβασης ως μέρος της διαδικασίας συντονισμού μεταξύ των δύο μονάδων, και η οποία έχει ως αποτέλεσμα την παροχή των στοιχείων στους ελεγκτές.

3.1.4. Απόλυτο ύψος: Η κάθετη απόσταση ενός επιπέδου, ενός σημείου ή ενός αντικειμένου θεωρούμενου ως σημείου, η οποία μετράται από τη μέση επιφάνεια της θάλασσας.

3.1.5. Εφαρμογή: Το μέρος ενός υποσυστήματος εξυπηρέτησης εναέριας κυκλοφορίας που είναι σύμφωνο με το παρόν πρότυπο και διασυνδέεται με ανάλογες ενότητες άλλων συστημάτων εξυπηρέτησης εναέριας κυκλοφορίας.

3.1.6. Περιοχή ευθύνης: Ένας εναέριος χώρος καθορισμένων διαστάσεων, εντός του οποίου μια μονάδα ελέγχου εναέριας κυκλοφορίας παρέχει εξυπηρέτηση εναέριας κυκλοφορίας.

3.1.7. Σύνδεση: Μια διαδικασία κατά την οποία ένα σύστημα συνδυάζει ένα ληφθέν σήμα OLDI με ένα σχέδιο πτήσης που είναι καταχωρημένο στη βάση δεδομένων.

3.1.8. Μονάδα ελέγχου εναέριας κυκλοφορίας: Μια μονάδα που παρέχει μια υπηρεσία ελέγχου εναέριας κυκλοφορίας.

3.1.9. Διαθεσιμότητα: Η πιθανότητα μια ευκολία να είναι προσπελάσιμη από ένα χρήστη κάθε φορά.

3.1.10. Όριο: Τα επίπεδα (πλευρικά και κάθετα) που οριοθετούν την περιοχή ευθύνης μιας μονάδας ελέγχου εναέριας κυκλοφορίας.

3.1.11. Εγκεκριμένο επίπεδο πτήσης: Το επίπεδο πτήσης στο οποίο μια πτήση έχει λάβει επί του παρόντος άδεια να μεταβεί ή να βρίσκεται από τον έλεγχο εναέριας κυκλοφορίας.

3.1.12. Συντονισμός από τον έλεγχο εναέριας κυκλοφορίας: Η διαδικασία, εφαρμοζόμενη μεταξύ μονάδων ελέγχου εναέριας κυκλοφορίας με συνεχόμενες περιοχές ευθύνης, που συνίσταται στην επίσημη αμοιβαία ενημέρωση σχετικά με την προγραμματισμένη διάβαση του ορίου από πτήσεις, με σκοπό την εγγύηση της ασφάλειας των πτήσεων μέσω της συνέπειας των προβλεπόμενων ενεργειών.

3.1.13. Σήμα συντονισμού: Γενικός όρος που αναφέρεται σε ένα σήμα το οποίο χρησιμοποιείται για την επίτευξη του συντονισμού από το έλεγχο εναέριας κυκλοφορίας. Στα σήματα αυτά συμπεριλαμβάνεται το σήμα CDN, το οποίο είναι ένα ειδικό σήμα που περιγράφεται στην παράγραφο 8.8.

3.1.14. Φάση συντονισμού: Για μια δεδομένη πτήση, η φάση κατά την οποία οι μονάδες ελέγχου εναέριας κυκλοφορίας μεταβίβασης και αποδοχής καταλήγουν σε συμφωνία σχετικά με τις συνθήκες (π.χ. επίπεδο πτήσης, οριακό σημείο) στις οποίες ο έλεγχος μιας πτήσης θα μεταβιβαστεί από τη μία στην άλλη.

3.1.15. Σημείο συντονισμού: Ένα σημείο πάνω ή δίπλα από το όριο, που είναι γνωστό στις μονάδες ελέγχου εναέριας κυκλοφορίας σε μια ακολουθία συντονισμού και αναφέρεται στα σήματα συντονισμού.

3.1.16. Συσχέτιση: Η βασισμένη σε καθορισμένα κριτήρια διαδικασία της σύνδεσης των στοιχείων του σχεδίου πτήσης με το ίχνος ραντάρ αυτής της πτήσης, συνήθως για απεικόνιση στην οθόνη του ελεγκτή.

3.1.17. Πρότυπο Εurocontrol: Οποιεσδήποτε προδιαγραφές για τα φυσικά χαρακτηριστικά, τη διάταξη, τα υλικά, τις επιδόσεις, το προσωπικό ή τις διαδικασίες, των οποίων η ενιαία εφαρμογή έχει εγκριθεί ως απαραίτητη για υλοποίηση σε συστήματα εξυπηρέτησης εναέριας κυκλοφορίας εντός των κρατών μελών του Εurocontrol. Ένα πρότυπο Εurocontrol δεν πρέπει να έρχεται σε Εάντίθεση με τα πρότυπα του Διεθνούς Οργανισμού Πολιτικής Αεροπορίας, αλλά να τα συμπληρώνει, όπου ενδείκνυται.

3.1.18. Ελεγκτής Α: Ένας/Μία ελεγκτής που δίδει κατευθείαν οδηγίες σε πτήσεις που βρίσκονται υπό τον έλεγχό του/της. Στους εν λόγω ελεγκτές συμπεριλαμβάνονται και εκείνοι που παρέχουν υπηρεσίες ελέγχου περιοχής με ραντάρ.

3.1.19. Επίπεδο εξόδου: Το επίπεδο στο οποίο μια πτήση έχει συντονιστεί για τη διέλευση από ένα σημείο μεταβίβασης του ελέγχου. Ένα επίπεδο εξόδου μπορεί να περιλαμβάνει συμπληρωματικές συνθήκες διέλευσης που ορίζουν τη ζώνη επιπέδων εντός της οποίας θα βρίσκεται μια πτήση σε άνοδο/κάθοδο.

3.1.20. Σχέδιο πτήσης: Καθορισμένες πληροφορίες που παρέχονται σε μονάδες εξυπηρέτησης εναέριας κυκλοφορίας και αφορούν μια προβλεπόμενη πτήση αεροσκάφους ή μέρος της. Επιπλέον, πληροφορίες που προκύπτουν από το σχέδιο πτήσης μιας συγκεκριμένης πτήσης το οποίο είναι καταχωρημένο σε σύστημα επεξεργασίας στοιχείων πτήσης.

3.1.21. Δημιουργία: Μια διαδικασία σε ένα σύστημα ελέγχου εναέριας κυκλοφορίας, κατά την οποία εξάγονται κατάλληλα στοιχεία από την ή τις βάσεις δεδομένων και δημιουργείται ένα σήμα για να μεταδοθεί σε μονάδα ATC λήψης.

3.1.22. Μορφότυπο ΙCAO: Το μορφότυπο που χρησιμοποιείται για τη μετάδοση εδάφους-εδάφους σημάτων εξυπηρέτησης εναέριας κυκλοφορίας και χρησιμοποιεί τους τύπους πεδίου και τους διαχωριστές που περιγράφονται στο έγγραφο αναφοράς 1.

3.1.23. Επίπεδο: Γενικός όρος που αναφέρεται στην κατακόρυφη θέση ενός αεροσκάφους κατά την πτήση. Στο πλαίσιο του παρόντος προτύπου ο όρος "επίπεδο" ή "επίπεδο πτήσης" καλύπτει και το απόλυτο ύψος στις περιπτώσεις όπου αυτό χρησιμοποιείται.

3.1.24. Γνωστοποίηση: Η διαδικασία κατά την οποία η μονάδα μεταβίβασης διαβιβάζει δεδομένα με σκοπό την ενημέρωση του συστήματος της μονάδας λήψης για την προετοιμασία της φάσης συντονισμού.

3.1.25. Μονάδα λήψης: Η μονάδα ελέγχου εναέριας κυκλοφορίας στην οποία αποστέλλεται ένα σήμα.

3.1.26. Αξιοπιστία: Το επί τοις εκατό ποσοστό της προγραμματισμένης διαθεσιμότητας, κατά το οποίο πρόκειται να είναι λειτουργική η υπηρεσία.

3.1.27. Αιτούμενο επίπεδο πτήσης: Ένα επίπεδο πτήσης που ζητείται από την πτήση στο σχέδιο πτήσης.

3.1.28. Αναθεώρηση: Μια τροποποίηση των δεδομένων που έχουν σταλεί προηγουμένως από τη μονάδα ATC μεταβίβασης στη μονάδα ATC λήψης.

3.1.29. Συμπληρωματικό επίπεδο διέλευσης: Ένα επίπεδο, στο ή πάνω από το οποίο ή στο ή κάτω από το οποίο μια πτήση έχει συντονιστεί να διαβεί το σημείο μεταβίβασης του ελέγχου. Το συμπληρωματικό επίπεδο, εάν υπάρχει, αποτελεί στοιχείο του επιπέδου εξόδου.

3.1.30. Σχέδιο πτήσης συστήματος: Πληροφορίες που προκύπτουν από το σχέδιο πτήσης μιας συγκεκριμένης πτήσης το οποίο είναι καταχωρημένο σε σύστημα επεξεργασίας στοιχείων πτήσης.

3.1.31. Χρόνος συνδιαλλαγής: Ένα χρονικό διάστημα μετά την έναρξη της μετάδοσης ενός σήματος, κατά το οποίο εκτελούνται η μετάδοση, η αρχική επεξεργασία στο σύστημα λήψης, η δημιουργία και η μετάδοση ενός σήματος γνωστοποίησης της λήψης και η αναγνώρισή του στο σύστημα μεταβίβασης.

3.1.32. Σημείο μεταβίβασης του ελέγχου: Ένα καθορισμένο σημείο που βρίσκεται κατά μήκος της πορείας πτήσης ενός αεροσκάφους και στο οποίο η ευθύνη για την παροχή εξυπηρέτησης εναέριας κυκλοφορίας στο αεροσκάφος μεταβιβάζεται από μια μονάδα ελέγχου εναέριας κυκλοφορίας ή μια θέση ελέγχου στην επόμενη. Δεν συμπίπτει κατ' ανάγκην με το σημείο συντονισμού.

3.1.33. Φάση μεταβίβασης: Μια φάση της πτήσης που έπεται της φάσης συντονισμού και κατά την οποία εκτελείται η μεταβίβαση των επικοινωνιών.

3.1.34. Μονάδα μεταβίβασης: Σε μια ακολουθία συντονισμού, η μονάδα ελέγχου εναέριας κυκλοφορίας που είναι υπεύθυνη για την παροχή μιας υπηρεσίας σε μια πτήση πριν από το όριο και θέτει σε κίνηση τη φάση συντονισμού με την επόμενη μονάδα.

3.1.35. Μετάδοση: Μετάδοση σήματος από ένα σύστημα σε άλλο.

3.1.36. Μονάδα: Μονάδα εξυπηρέτησης εναέριας κυκλοφορίας.

3.1.37. Προειδοποίηση: Ένα σήμα που απεικονίζεται στην οθόνη μιας θέσης εργασίας σε περίπτωση αστοχίας της διαδικασίας αυτόματου συντονισμού.

3.2. Σύμβολα και συντομογραφίες

Για τους σκοπούς του παρόντος προτύπου Εurocontrol, ισχύουν τα ακόλουθα σύμβολα και συντομογραφίες.

ABI Σήμα πληροφόρησης για τη διάβαση ορίου

ACC Κέντρο ελέγχου περιοχής

ACP Σήμα αποδοχής

ACT Σήμα ενεργοποίησης

ADEXP Παρουσίαση της ανταλλαγής δεδομένων εξυπηρέτησης εναέριας κυκλοφορίας

ATC Έλεγχος εναέριας κυκλοφορίας

ATM Διαχείριση εναέριας κυκλοφορίας

ATS Εξυπηρέτηση εναέριας κυκλοφορίας

CDN Σήμα συντονισμού

CNL Ακύρωση σχεδίου πτήσης

COD Σήμα εκχώρησης κώδικα SSR

COF Σήμα αλλαγής συχνότητας

COP Σημείο συντονισμού

DED Διεύθυνση Ανάπτυξης του Προγράμματος ΕATCHIP, Eurocontrol

EATCHIP Ευρωπαϊκό Πρόγραμμα Εναρμόνισης και Ολοκλήρωσης του Ελέγχου Εναέριας Κυκλοφορίας

ECAC Ευρωπαϊκή Συνδιάσκεψη Πολιτικής Αεροπορίας (ΕΣΠΑ)

ETO Προβλεπόμενη ώρα υπέρπτησης

ETOT Προβλεπόμενη ώρα απογείωσης

EWPD Έγγραφο του προγράμματος εργασίας ΕATCHIP

FDPS Σύστημα επεξεργασίας στοιχείων πτήσης

FRF Περαιτέρω δρομολόγιο πτήσης

HMI Διεπαφή ανθρώπου-μηχανής

HOP Σήμα πρότασης παράδοσης

ICAO Διεθνής Οργανισμός Πολιτικής Αεροπορίας

INF Σήμα πληροφόρησης

LAM Σήμα λογικής γνωστοποίησης λήψης

LoA Έγγραφο συμφωνίας

MAC Σήμα ακύρωσης συντονισμού

MAS Χειροκίνητη ανάληψη επικοινωνιών

NM Ναυτικό μίλι

OLDI Επιγραμμική ανταλλαγή δεδομένων

ORCAM Μέθοδος ORCAM

PAC Σήμα προκαταρκτικής ενεργοποίησης

RAP Σήμα παραπεμπόμενης πρότασης ενεργοποίησης

REV Σήμα αναθεώρησης

RJC Σήμα απόρριψης συντονισμού

ROF Σήμα αίτησης συντονισμού σε συχνότητα

RRV Σήμα παραπεμπόμενης αναθεώρησης

SBY Σήμα αναμονής

SDM Σήμα συμπληρωματικών στοιχείων

SSR Δευτερεύον ραντάρ επιτήρησης

SYSCO Συντονισμός υποστηριζόμενος από σύστημα

TI Έναρξη μεταβίβασης

TIM Σήμα έναρξης μεταβίβασης

TWR/APP Έλεγχος πύργου (ελέγχου αεροδρομίου) και προσέγγισης

4. ΓΕΝΙΚΕΣ ΑΠΑΙΤΗΣΕΙΣ

4.1. Εισαγωγή

Στο παρόν κεφάλαιο περιγράφονται οι γενικές επιχειρησιακές απαιτήσεις που είναι αναγκαίες για την υλοποίηση μιας ευκολίας OLDI μεταξύ μονάδων ελέγχου εναέριας κυκλοφορίας καθώς και οι απαιτήσεις διαβάθμισης και επιδόσεων των διαφόρων τύπων σημάτων που χρησιμοποιούνται.

4.2. Απαιτήσεις για τα συστήματα επεξεργασίας στοιχείων πτήσης

4.2.1. Βάση δεδομένων πτήσης

Στις μονάδες που χρησιμοποιούν την ευκολία που περιγράφεται στο παρόν έγγραφο παρέχονται δεδομένα από ένα σύστημα επεξεργασίας στοιχείων πτήσης, το οποίο περιέχει όλες τις απαιτούμενες πληροφορίες για την απεικόνιση, την επεξεργασία και τη συλλογή των σημάτων σύμφωνα με τις προδιαγραφές. Η κύρια πηγή δεδομένων για κάθε πτήση είναι το σχέδιο πτήσης, όπως αυτό κατατίθεται από τον κυβερνήτη ή εξ ονόματός του. Άλλα στοιχεία δεδομένων προκύπτουν από την επεξεργασία των σχεδίων πτήσης σε σχέση με το περιβάλλον της εμπλεκόμενης μονάδας.

4.2.2. Λειτουργία σε πραγματικό χρόνο

Η διαδικασία OLDI περιλαμβάνει συμβάντα στη μονάδα ATC μεταβίβασης για την έναρξη λειτουργιών που είναι απαραίτητες για την έγκαιρη παρουσίαση των στοιχείων στον ελεγκτή μεταβίβασης και τη διαβίβαση των στοιχείων συντονισμού στη μονάδα αποδοχής. Για το σκοπό αυτό, το σύστημα επεξεργασίας στοιχείων πτήσης είναι ικανό να ξεκινήσει λειτουργίες με τη σύγκριση της συντονισμένης παγκόσμιας ώρας και των χρονικών παραμέτρων που έχουν εφαρμογή με τους χρόνους σε καθορισμένες θέσεις του δρομολογίου της πτήσης, όπως αυτοί προσδιορίζονται από τη βάση δεδομένων πτήσης.

4.2.3. Ικανότητα επικοινωνίας δεδομένων

4.2.3.1. Το σύστημα επεξεργασίας στοιχείων πτήσης είναι ικανό να λαμβάνει και να μεταδίδει στοιχεία της πτήσης με το μορφότυπο που ισχύει για το εκάστοτε σήμα, όπως καθορίζεται στο παρόν έγγραφο, με τη βοήθεια ενός μέσου επικοινωνίας δεδομένων που υποστηρίζει τη λειτουργία OLDI.

4.2.3.2. Σύσταση

Το σύστημα επεξεργασίας στοιχείων πτήσης θα πρέπει να έχει τη δυνατότητα επέκτασης που επιτρέπει την προσθήκη των νέων σημάτων, τα οποία ενδέχεται να περιλαμβάνονται σε μελλοντικές εκδόσεις του παρόντος προτύπου.

4.2.3.3. Στο πλαίσιο των απαιτήσεων επίδοσης που καθορίζονται στο παρόν έγγραφο, το μέσο επικοινωνίας δεδομένων παρέχει μια γρήγορη και αξιόπιστη ανταλλαγή δεδομένων μεταξύ εφαρμογών:

- διασφαλίζοντας την ακεραιότητα της μετάδοσης των σημάτων OLDI

και

- παρακολουθώντας είτε τις διασημειακές συνδέσεις είτε την κατάσταση του δικτύου επικοινωνίας, ανάλογα με την περίπτωση.

4.2.3.4. Το σύστημα επεξεργασίας στοιχείων πτήσης προειδοποιεί τις θέσεις εργασίας όταν εντοπίζονται ανωμαλίες από το σύστημα επικοινωνίας δεδομένων.

4.2.4. Λειτουργίες εφαρμογών

4.2.4.1. Τα συστήματα που χρησιμοποιούνται για την παροχή ευκολιών OLDI είναι ικανά να λαμβάνουν, να αποθηκεύουν, να επεξεργάζονται, να εξάγουν και να παραδίδουν προς απεικόνιση σε οθόνη καθώς και να μεταδίδουν αυτόματα, σε πραγματικό χρόνο, στοιχεία που σχετίζονται με την επιγραμμική ανταλλαγή δεδομένων.

4.2.4.2. Το σύστημα επεξεργασίας στοιχείων πτήσης:

- εκφράζει τα σχετικά με τη λειτουργία OLDI τρέχοντα επιχειρησιακά στοιχεία, που απαιτεί το παρόν πρότυπο και τα οποία ενημερώνονται αυτόματα, με χειροκίνητη εισαγωγή δεδομένων ή με συνδυασμό αυτών των δύο μεθόδων·

- είναι ικανό να εξάγει αυτά τα στοιχεία από τη βάση δεδομένων του σχεδίου πτήσης·

- προσδιορίζει την επόμενη μονάδα ελέγχου εναέριας κυκλοφορίας στο δρομολόγιο της πτήσης.

4.2.4.3. Τα ακόλουθα σημεία προσδιορίζονται κατόπιν διμερούς συμφωνίας:

- Σημεία συντονισμού (COP)

- Σημεία αναφοράς που χρησιμοποιούνται για σημειώσεις διόπτευσης και απόστασης κατά τον προσδιορισμό του σημείου συντονισμού σε κατευθείαν τμήματα δρομολογίου εκτός εξυπηρέτησης εναέριας κυκλοφορίας, όπου χρησιμοποιούνται.

ΣΗΜΕΙΩΣΗ

Τα σημεία συντονισμού ενδέχεται να μη συμπίπτουν πάντοτε με τα σημεία μεταβίβασης του ελέγχου.

4.2.5. Διεπαφή ανθρώπου-μηχανής (HMI)

4.2.5.1. Η διεπαφή ανθρώπου-μηχανής είναι ικανή:

- να απεικονίζει σε οθόνη το επιχειρησιακό περιεχόμενο των σημάτων OLDI και των κατάλληλων προειδοποιήσεων που σχετίζονται με τα λαμβανόμενα σήματα, για άμεση λήψη σχετικών μέρων·

- να αποστέλλει τις προειδοποιήσεις που σχετίζονται με τα σήματα συντονισμού και μεταβίβασης στις επιχειρησιακές θέσεις που είναι υπεύθυνες για το συντονισμό των αντίστοιχων πτήσεων.

4.2.5.2. Στο προσωπικό ελέγχου εναέριας κυκλοφορίας παρέχεται ένα μέσο τροποποίησης των στοιχείων από τα οποία, προκύπτει το επιχειρησιακό περιεχόμενο των σημάτων σύμφωνα με το παρόν έγγραφο.

4.2.5.3. Η διεπαφή ανθρώπου-μηαάνής υποδεικνύει ότι η μετάδοση του σήματος βρίσκεται σε εξέλιξη ή έχει περατωθεί με επιτυχία, ανάλογα με την περίπτωση.

4.2.5.4. Δημιουργείται αυτόματα μια προειδοποίηση ή γνωστοποίηση προς την ή τις αρμόδιες θέσεις ελέγχου εναέριας κυκλοφορίας ή τεχνικές θέσεις σε περίπτωση όπου δεν έχει ληφθεί γνωστοποίηση λήψης σήματος εντός της χρονικής παραμέτρου που έπεται της μετάδοσης ενός σήματος συντονισμού ή μεταβίβασης.

4.2.5.5. Η εν λόγω προειδοποίηση ή γνωστοποίηση έχει μια μορφή που προσελκύει αμέσως την προσοχή της αρμόδιας θέσης εργασίας.

4.2.5.6. Σύσταση

Η διεπαφή ανθρώπου-μηχανής στις θέσεις ελέγχου εναέριας κυκλοφορίας που χρησιμοποιούν την επιγραμμική ανταλλαγή δεδομένων, θα πρέπει να προειδοποιεί σε περίπτωση όπου η εγκατάσταση OLDI δεν είναι διαθέσιμη.

4.2.6. Έναρξη σημάτων

4.2.6.1. Κάθε σύστημα περιλαμβάνει μια σειρά παραμέτρων συστήματος ώστε να εξασφαλίζεται η έγκαιρη αυτόματη έναρξη των σημάτων OLDI.

4.2.6.2. Σύσταση

Θα πρέπει να παρέχεται η δυνατότητα χειροκίνητης έναρξης της μετάδοσης ενός σήματος συντονισμού, πριν από την υπολογισμένη ώρα μετάδοσης.

4.2.6.3. Εξασφαλίζεται πάντοτε το αυτόματο συμβάν, σε περίπτωση όπου δεν εκτελείται η χειροκίνητη έναρξη.

4.2.6.4. Το σύστημα χρησιμοποιεί χρονικές παραμέτρους για τον καθορισμό:

- χρόνου εκτέλεσης πριν από τη μετάδοση, κατά τον οποίο απεικονίζεται στην οθόνη εντός της μονάδας μεταβίβασης το επιχειρησιακό περιεχόμενο των σημάτων·

- χρόνου εκτέλεσης, συνολικού ή ανά σημείο συντονισμού, για τη μετάδοση του σήματος, ανάλογα με την περίπτωση·

- χρόνου εκτέλεσης μετά τη μετάδοση του σήματος, εντός του οποίου πρέπει να ληφθεί γνωστοποίηση λήψης σήματος σε επίπεδο εφαρμογής (εξωχρονισμός).

4.2.6.5. Ένα σήμα μεταδίδεται χωρίς καθυστέρηση, όταν οι απαιτούμενες πληροφορίες είναι διαθέσιμες σε μια χρονική στιγμή μεταγενέστερη εκείνης κατά την οποία θα είχε μεταδοθεί υπό άλλες συνθήκες.

Παράδειγμα:

Μια πτήση αρχίζει την πορεία της σε ένα τμήμα ενόργανης περιοχής πτήσεων γενικής κυκλοφορίας σε ένα σημείο κοντά στο όριο που πρόκειται να διαβεί στη συνέχεια. Η προβλεπόμενη ώρα διέλευσης από το σημείο αυτό μεταδίδεται οκτώ λεπτά πριν από το σημείο συντονισμού, όταν η μετάδοση του σήματος ελέγχου εναέριας κυκλοφορίας έχει ήδη καθυστερήσει βάσει των ισχυουσών χρονικών παραμέτρων. Το σήμα αποστέλλεται χωρίς καθυστέρηση.

4.2.7. Λήψη σημάτων

4.2.7.1. Το σύστημα ελέγχου εναέριας κυκλοφορίας είναι ικανό:

- να λαμβάνει σήματα OLDI,

- να τα επεξεργάζεται αυτόματα σύμφωνα με το παρόν πρότυπο,

- να αποδίδει στοιχεία πτήσης σύμφωνα με το λαμβανόμενο σήμα και να απεικονίζει τις απαιτούμενες προειδοποιήσεις σε περίπτωση όπου τα λαμβανόμενα στοιχεία είναι αντιφατικά,

- να δημιουργεί και να μεταδίδει αυτομάτως σήματα γνωστοποίησης λήψης σε επίπεδο εφαρμογής.

4.2.7.2. Δημιουργείται και μεταδίδεται ένα σήμα γνωστοποίησης λήψης (λογικό σήμα γνωστοποίησης λήψης (LAM), σήμα αποδοχής (ACP) ή σήμα αναμονής (SBY)), όταν έχει ολοκληρωθεί η επεξεργασία του αντίστοιχου σήματος και έχει εξασφαλιστεί η απεικόνιση των αποτελεσμάτων της επεξεργασίας στην οθόνη της ή των κατάλληλων θέσεων, ανάλογα με τις ανάγκες.ΣΗΜΕΙΩΣΗ

Οι λεπτομερείς συνθήκες για τη δημιουργία ενός σήματος γνωστοποίησης λήψης καθορίζονται αναλυτικά για κάθε σήμα.

4.3. Ενημέρωση με βάση τα στοιχεία επιτήρησης

Σύσταση

Για να εξασφαλίζεται η ακρίβεια των στοιχείων προβλεπόμενης ώρας, οι πληροφορίες που προέρχονται από την παρακολούθηση των πτήσεων με ραντάρ ή άλλα μέσα επιτήρησης, θα πρέπει να χρησιμοποιούνται για την ενημέρωση της βάσης δεδομένων σχεδίων πτήσης.

4.4. Καταγραφή δεδομένων OLDI

4.4.1. Περιεχόμενο

Καταγράφονται το περιεχόμενο όλων των σημάτων OLDI καθώς και η ώρα λήψης.

4.4.2. Ευκολίες

Διατίθενται ευκολίες για την ανάκτηση και την απεικόνιση σε οθόνη των καταγραφόμενων στοιχείων.

4.5. Διαθεσιμότητα, αξιοπιστία, ασφάλεια και ακεραιότητα δεδομένων

4.5.1. Διαθεσιμότητα

4.5.1.1. Η ευκολία OLDI είναι διαθέσιμη κατά τις ώρες κανονικής ροής κυκλοφορίας και αιχμής της κυκλοφορίας μεταξύ των δύο εμπλεκόμενων μονάδων.

4.5.1.2. Σύσταση

Η εγκατάσταση OLDI θα πρέπει να είναι διαθέσιμη καθημερινά όλο το 24ωρο.

4.5.1.3. Οι τυχόν προγραμματισμένες περίοδοι διακοπής της λειτουργίας (και, συνεπώς, ο προγραμματισμένος χρόνος διαθεσιμότητας) καθορίζονται με διμερή συμφωνία μεταξύ των δύο εμπλεκόμενων μονάδων.

4.5.2. Αξιοπιστία

4.5.2.1. Η αξιοπιστία σε κάθε ζεύξη OLDI είναι τουλάχιστον 99,86 % (που αντιστοιχεί σε διακοπή λειτουργίας επί 12 ώρες ετησίως κατ' ανώτατο όριο, με βάση την 24ωρη διαθεσιμότητα).

4.5.2.2. Σύσταση

Εφόσον δικαιολογείται από επιχειρησιακή άποψη, θα πρέπει να παρέχεται αξιοπιστία τουλάχιστον 99,99 % (που αντιστοιχεί σε διακοπή λειτουργίας επί 52 λεπτά ετησίως κατ' ανώτατο όριο, με βάση την 24ωρη διαθεσιμότητα).

4.5.3. Ασφάλεια δεδομένων

Σύσταση

Στις ευκολίες OLDI θα πρέπει να εφαρμόζονται μέθοδοι ασφάλειας δεδομένων (π.χ. δικαιώματα πρόσβασης, εξακρίβωση πηγής) και, ανάλογα με την περίπτωση, μέθοδοι διαχείρισης δικτύου.

4.5.4. Ακεραιότητα δεδομένων

Ο βαθμός αστοχίας σε επίπεδο εφαρμογής δεν υπερβαίνει το ένα σφάλμα μετάδοσης ανά 2000 σήματα.

4.6. Επιχειρησιακή αξιολόγηση

4.6.1. Περίοδος αξιολόγησης

Πριν από την επιχειρησιακή της υλοποίηση, κάθε νέα ευκολία OLDI, συμπεριλαμβανομένων των νέων ευκολιών σε υπάρχουσες ζεύξεις, υπόκειται σε περίοδο αξιολόγησης για την εξακρίβωση της ακεραιότητας των δεδομένων, της ακρίβειας, των επιδόσεων, της συμβατότητας με τις διαδικασίες ελέγχου εναέριας κυκλοφορίας και της συνολικής ασφάλειας.

ΣΗΜΕΙΩΣΗ

Από τη Γραμματεία OLDI, Eurocontrol, διατίθεται μια διαδικασία που βοηθά στην αξιολόγηση μιας νέας ευκολίας OLDI.

4.6.2. Ημερομηνία έναρξης επιχειρησιακής χρήσης

Η ημερομηνία έναρξης της επιχειρησιακής χρήσης, που προϋποθέτει την περάτωση της περιόδου αξιολόγησης, συμφωνείται επίσημα μεταξύ των δύο μονάδων.

5. ΚΑΤΗΓΟΡΙΕΣ ΣΗΜΑΤΩΝ

5.1. Γενικά

5.1.1. Σκοπός

Στο παρόν κεφάλαιο του εγγράφου:

- ορίζονται οι κατηγορίες σημάτων,

- αναφέρονται οι απαιτήσεις σχετικά με το χρόνο συνδιαλλαγής για τις κατηγορίες,

- αναφέρεται ποια σήματα είναι υποχρεωτικά και ποια συμπληρωματικά,

- ταξινομούνται οι τύποι σημάτων σε κατηγορίες.

5.1.2. Κατηγορίες σημάτων

Τα σήματα OLDI ταξινομήθηκαν στις ακόλουθες κατηγορίες:

- Κατηγορία 1: Μεταβίβαση επικοινωνιών.

- Κατηγορία 2: Συντονισμός.

- Κατηγορία 3: Γνωστοποίηση.

5.2. Χρόνοι συνδιαλλαγής

5.2.1. Συνθήκες χρόνων συνδιαλλαγής

5.2.1.1. Οι καθορισμένοι χρόνοι συνδιαλλαγής περιλαμβάνουν τη μετάδοση, την αρχική επεξεργασία στη μονάδα λήψης, τη δημιουργία του σήματος γνωστοποίησης λήψης, τη μετάδοσή του και τη λήψη από τη μονάδα μεταβίβασης. Συνεπώς, τα σήματα αυτόματης γνωστοποίησης λήψης LAM και SBY δεν έχουν καταταχθεί σε μια κατηγορία σημάτων.

5.2.1.2. Οι μέγιστοι χρόνοι συνδιαλλαγής για τις διάφορες κατηγορίες σημάτων είναι εκείνοι που καθορίζονται στον Πίνακα 5-1.

Πίνακας 5-1

Μέγιστοι χρόνοι συνδιαλλαγής

>ΘΕΣΗ ΠΙΝΑΚΑ>

5.2.1.3. Ορίζεται μια τιμή εξωχρονισμού ανά κατηγορία ή τύπο σήματος.

5.2.1.4. Εάν δεν έχει ληφθεί γνωστοποίηση λήψης εντός του καθορισμένου χρόνου μετά τη μετάδοση, η μετάδοση ή η επεξεργασία του σήματος θεωρείται ανεπιτυχής και αποστέλλεται προειδοποίηση, όπως ορίζει το σχετικό κεφάλαιο του παρόντος εγγράφου.

5.2.1.5. Σύσταση

Οι τιμές για τις τρεις κατηγορίες δεν θα πρέπει να υπερβαίνουν τα 12, τα 30 και τα 60 δευτερόλεπτα, αντίστοιχα.

5.3. Διαβάθμιση και ταξινόμηση των σημάτων

5.3.1. Διαβάθμιση των σημάτων - Υποχρεωτικά και συμπληρωματικά σήματα

5.3.1.1. Τα σήματα που περιγράφονται στο παρόν έγγραφο χαρακτηρίζονται ως υποχρεωτικά ή συμπληρωματικά.

5.3.1.2. Όταν ένα σήμα περιγράφεται ως υποχρεωτικό (M) για μετάδοση (TX), συμπεριλαμβάνεται η κατάλληλη επεξεργασία για την αποστολή του.

5.3.1.3. Όταν ένα σήμα περιγράφεται ως υποχρεωτικό για λήψη (REC), συμπεριλαμβάνεται η κατάλληλη επεξεργασία για την επεξεργασία των λαμβανόμενων σημάτων.ΣΗΜΕΙΩΣΗ

Σε εξαιρετικές περιπτώσεις, όταν η ροή της κυκλοφορίας μεταξύ δύο μονάδων είναι μιας κατεύθυνσης, τα υποχρεωτικά σήματα ενδέχεται να έχουν εφαρμογή μόνο προς τη μία κατεύθυνση.

5.3.1.4. Όταν ένα σήμα περιγράφεται ως συμπληρωματικό (C) για μετάδοση, συμπεριλαμβάνεται η κατάλληλη επεξεργασία για την αποστολή των σημάτων, εάν ζητούνται από τη μονάδα μετάδοσης και υπάρχει σχετική διμερής συμφωνία με τη μονάδα λήψης.ΣΗΜΕΙΩΣΗ

Τα συμπληρωματικά σήματα μπορούν να χρησιμοποιούνται μόνο προς μία κατεύθυνση, ανάλογα με τις επιχειρησιακές απαιτήσεις.

5.3.1.5. Όταν ένα σήμα περιγράφεται ως συμπληρωματικό για λήψη, συμπεριλαμβάνεται η κατάλληλη επεξεργασία για την επεξεργασία των λαμβανόμενων σημάτων στις περιπτώσεις όπου υπάρχει διμερής συμφωνία για μια τέτοια χρήση.

5.3.1.6. Οι απαιτήσεις των πινάκων 5-3 και 5-4 ισχύουν μόνο στις περιπτώσεις όπου η χρήση της διαδικασίας διαλόγου για συντονισμό ή/και μεταβίβαση των επικοινωνιών, αντίστοιχα, έχει συμφωνηθεί μεταξύ των μονάδων ελέγχου εναέριας κυκλοφορίας.

5.3.2. Ταξινόμηση σημάτων

5.3.2.1. Η ταξινόμηση των σημάτων για τη βασική διαδικασία καθορίζεται στον Πίνακα 5-2.

5.3.2.2. Η ταξινόμηση των πρόσθετων σημάτων συντονισμού για τη διαδικασία διαλόγου καθορίζεται στον Πίνακα 5-3.

5.3.2.3. Η ταξινόμηση των σημάτων μεταβίβασης των επικοινωνιών για τη διαδικασία διαλόγου καθορίζεται στον Πίνακα 5-4.

Πίνακας 5-2

Σήματα βασικής διαδικασίας

>ΘΕΣΗ ΠΙΝΑΚΑ>

Πίνακας 5-3

Διαδικασία διαλόγου - Σήματα της φάσης συντονισμού

(επιπλέον του Πίνακα 5-2)

>ΘΕΣΗ ΠΙΝΑΚΑ>

Πίνακας 5-4

Διαδικασία διαλόγου - Σήματα της φάσης μεταβίβασης

>ΘΕΣΗ ΠΙΝΑΚΑ>

6. ΒΑΣΙΚΗ ΔΙΑΔΙΚΑΣΙΑ - ΥΠΟΧΡΕΩΤΙΚΑ ΣΗΜΑΤΑ

6.1. Γενικά

6.1.1. Περιγραφή απαιτήσεων

Στο κεφάλαιο αυτό περιγράφονται οι ελάχιστες απαιτήσεις σε επίπεδο εφαρμογής για την υλοποίηση των ευκολιών OLDI.

6.1.2. Υλοποίηση

Οι μονάδες που χρησιμοποιούν την επιγραμμική ανταλλαγή δεδομένων για το συντονισμό πτήσεων πρέπει να υλοποιούν τα σήματα ABI, ACT και LAM που περιγράφονται Στο παρόν κεφάλαιο, εκτός των περιπτώσεων στις οποίες έχει συμφωνηθεί διμερώς να χρησιμοποιείται η διαδικασία διαλόγου συντονισμού που περιγράφεται στο κεφάλαιο 8 του παρόντος εγγράφου, οπότε οι συνθήκες για τη χρήση των σημάτων ACT και LAM είναι εκείνες που ορίζει το εν λόγω κεφάλαιο.

6.2. Σήμα πληροφόρησης για τη διάβαση ορίου (ABI)

6.2.1. Σκοπός του σήματος ABI

Το σήμα ABI πληροί τις ακόλουθες επιχειρησιακές απαιτήσεις:

- πρόβλεψη για την απόκτηση των στοιχείων του σχεδίου πτήσης που λείπουν·

- εκ των προτέρων παροχή στην επόμενη μονάδα ελέγχου εναέριας κυκλοφορίας, πληροφοριών για τη διάβαση ορίου και αναθεωρήσεων αυτών των πληροφοριών·

- ενημέρωση των βασικών στοιχείων του σχεδίου πτήσης·

- διευκόλυνση της έγκαιρης συσχέτισης ιχνών ραντάρ.

- Διευκόλυνση της ακριβούς βραχυπρόθεσμης αξιολόγησης του κυκλοφοριακού φόρτου του τομέα.

Το σήμα ABI είναι σήμα γνωστοποίησης.

6.2.2. Περιεχόμενο του σήματος

Το σήμα ABI περιλαμβάνει τα ακόλουθα επιμέρους δεδομένα:

- Τύπος σήματος.

- Αριθμός σήματος.

- Ταυτότητα του αεροσκάφους.

- Μέθοδος και κώδικας SSR (ότΕάν είναι διαθέσιμα).

- Αεροδρόμιο αναχώρησης.

- Στοιχεία εκτίμησης.

- Αεροδρόμιο προορισμού.

- Αριθμός και τύπος αεροσκάφους.

- Δρομολόγιο (προαιρετικά).

- Άλλα στοιχεία του σχεδίου πτήσης (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

6.2.3. Κανόνες εφαρμογής

6.2.3.1. Γενικά

6.2.3.1.1. Εκτός από τις εξαιρέσεις που προβλέπονται παρακάτω στα σημεία 6.2.3.1.3 και 6.2.3.1.4, αποστέλλονται ένα ή περισσότερα σήματα ABI για κάθε πτήση που έχει προγραμματιστεί να διαβεί το όριο περιοχών ευθύνης οι οποίες υπόκεινται σε διαδικασίες OLDI.

6.2.3.1.2. Όταν αποστέλλεται, το σήμα ABI προηγείται των σημάτων ενεργοποίησης (ACT) ή παραπεμπόμενης πρότασης ενεργοποίησης (RAP).

6.2.3.1.3. Το σήμα ABI δεν δημιουργείται σε περίπτωση όπου πρόκειται να σταλεί σήμα προκαταρκτικής ενεργοποίησης (PAC).

6.2.3.1.4. Σύσταση

Η μετάδοση του σήματος ABI θα πρέπει να αναστέλλεται, όταν το σήμα ACT ή RAP πρόκειται να μεταδοθεί αμέσως ή εντός ενός χρονικού διαστήματος που έχει συμφωνηθεί διμερώς.ΣΗΜΕΙΩΣΗ

Σκοπός αυτής της σύστασης είναι να αποφευχθεί η απόπειρα ταυτόχρονης αποκατάστασης ανωμαλιών σε διαφορετικές θέσεις στη μονάδα λήψης αναφορικά με τα σήματα ABI και ACT για την ίδια πτήση.

6.2.3.1.5. Αποστέλλεται ένα αναθεωρημένο σήμα ABI στις περιπτώσεις στις οποίες δεν έχει δημιουργηθεί το επόμενο σήμα ACT και:

- το δρομολόγιο της πτήσης έχει τροποποιηθεί, με αποτέλεσμα να μην είναι πλέον ακριβές το σημείο συντονισμού που δίδεται στο προηγούμενο σήμα ABI,

- έχει αλλάξει το αεροδρόμιο προορισμού,

ή

- έχει αλλάξει ο τύπος του αεροσκάφους.

6.2.3.1.6. Σύσταση

Θα πρέπει να αποστέλλεται ένα αναθεωρημένο σήμα ABI, εφόσον δεν έχει δημιουργηθεί το επόμενο σήμα ACT και πρόκειται να αλλάξει ένα από τα ακόλουθα δεδομένα:

- το αναμενόμενο επίπεδο διάβασης ορίου·

- ο αναμενόμενος κώδικας SSR στο σημείο μεταβίβασης του ελέγχου·

- όταν η προβλεπόμενη ώρα πάνω από (ETO) το σημείο συντονισμού διαφέρει από την αναφερόμενη στο προηγούμενο σήμα ABI περισσότερο από το χρονικό διάστημα που καθορίζεται στο έγγραφο συμφωνίας.

- οποιαδήποτε άλλα στοιχεία κατόπιν διμερούς συμφωνίας.

6.2.3.2. Επεξεργασία στη μονάδα λήψης

6.2.3.2.1. Το σύστημα ελέγχου εναέριας κυκλοφορίας που λαμβάνει ένα σήμα ABI, προσπαθεί να το συνδέσει με τα αντίστοιχα στοιχεία του σχεδίου πτήσης.

6.2.3.2.2. Εάν η σύνδεση με το σχέδιο πτήσης είναι ανεπιτυχής, στο σύστημα λήψης δημιουργείται αυτόματα ή χειροκίνητα ένα σχέδιο πτήσης.

6.2.3.2.3. Εάν η σύνδεση με το σχέδιο πτήσης είναι επιτυχής αλλά έχει διαπιστωθεί διαφορά μεταξύ των στοιχείων του σήματος και των αντίστοιχων στοιχείων του συστήματος λήψης, η οποία θα συνεπαγόταν την ανάγκη διορθωτικών μέτρων κατά τη λήψη του επόμενου σήματος ACT, η διαφορά αυτή των στοιχείων παραπέμπεται σε κατάλληλη θέση προς επίλυση.

6.2.3.3. Χρονικές παράμετροι μετάδοσης

6.2.3.3.1. Το σήμα μεταδίδεται σε έναν παραμετρικό αριθμό λεπτών πριν από την προβλεπόμενη ώρα διέλευσης από το σημείο συντονισμού.

6.2.3.3.2. Η ή οι παράμετροι δημιουργίας σήματος ABI συμπεριλαμβάνονται στο έγγραφο συμφωνίας μεταξύ των εμπλεκόμενων μονάδων ελέγχου εναέριας κυκλοφορίας.

6.2.3.3.3. Σύσταση

Η ή οι παράμετροι δημιουργίας ABI θα πρέπει:

- να είναι μεταβλητές, βάσει των όρων του εγγράφου συμφωνίας,

- να ορίζονται χωριστά για κάθε σημείο συντονισμού.

6.2.4. Γνωστοποίηση λήψης σήματος ABI

6.2.4.1. Γνωστοποίηση λήψης

Η λήψη σήματος ABI γνωστοποιείται με τη δημιουργία και τη μετάδοση ενός σήματος LAM.

ΣΗΜΕΙΩΣΗ

Το σήμα LAM δημιουργείται ανεξάρτητα από τα αποτελέσματα της προσπάθειας σύνδεσης με το σχέδιο πτήσης.

6.2.4.2. Καμία γνωστοποίηση λήψης σήματος

Σύσταση

Εάν δεν έχει ληφθεί σήμα LAM ως γνωστοποίηση της λήψης ενός σήματος ABI, θα πρέπει να απεικονίζεται μια προειδοποίηση στην οθόνη μιας εποπτικής θέσης.

6.2.5. Παραδείγματα

Το αεροσκάφος "Air 2000" 253, ένα Boeing 757 που έχει αναχωρήσει από τη Μάλτα με προορισμό το Birmingham, υπολογίζει BNE VOR σε 1221 UTC, πετώντας στο επίπεδο πτήσης 350 με πραγματική ταχύτητα αέρα 480 κόμβους, έχει προγραμματισμένο δρομολόγιο UB4 BNE UB4 BPK UB3 HON, με ανταπόκριση κωδικού πτήσης στο A7012, και ζητεί το επίπεδο πτήσης 390. Τα ακόλουθα αποτελούν ισοδύναμα παραδείγματα του σήματος ABI που αποστέλλεται από το κέντρο ελέγχου περιοχής της Reims προς εκείνο του Λονδίνου.

6.2.5.1. ICAO

(ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON)

6.2.5.2. ADEXP

-TITLE ABI -REFDATA -SENDER -FAC E -RECVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON

6.3. Σήμα ενεργοποίησης (ACT)

6.3.1. Σκοπός του σήματος ACT

Το σήμα ACT πληροί τις ακόλουθες επιχειρησιακές απαιτήσεις:

- αντικατάσταση της προφορικής εκτίμησης της διάβασης ορίου από την αυτόματη μετάδοση λεπτομερών στοιχείων μιας πτήσης από μια μονάδα ελέγχου εναέριας κυκλοφορίας στην επόμενη, πριν από τη μεταβίβαση του ελέγχου·

- ενημέρωση των βασικών στοιχείων του σχεδίου πτήσης με τις πλέον πρόσφατες πληροφορίες στη μονάδα ATC λήψης·

- διευκόλυνση της διανομής και της απεικόνισης στοιχείων του σχεδίου πτήσης εντός της μονάδας ATC λήψης στις εμπλεκόμενες θέσεις εργασίας·

- διεκπεραίωση της απεικόνισης της συσχέτισης σήματος κλήσης/κώδικα στη μονάδα ATC λήψης.

- παροχή των συνθηκών μεταβίβασης στη μονάδα ATC λήψης.

6.3.2. Περιεχόμενο του σήματος

Το σήμα ACT πρέπει να περιλαμβάνει τα ακόλουθα επιμέρους δεδομένα:

- Τύπος σήματος

- Αριθμός σήματος

- Ταυτότητα αεροσκάφους.

- Μέθοδος και κώδικας SSR.

- Αεροδρόμιο αναχώρησης.

- Στοιχεία εκτίμησης.

- Αεροδρόμιο προορισμού.

- Αριθμός και τύπος αεροσκαφών.

- Δρομολόγιο (προαιρετικά).

- Άλλα στοιχεία του σχεδίου πτήσης (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

6.3.3. Κανόνες εφαρμογής

6.3.3.1. Γενικά

6.3.3.1.1. Αποστέλλεται ένα σήμα ACT για τις πτήσεις που πληρούν τις προϋποθέσεις και διασχίζουν το όριο, εκτός των περιπτώσεων που προβλέπονται στην παράγραφο 6.3.3.1.10.

6.3.3.1.2. Το σήμα ACT δημιουργείται και μεταδίδεται αυτόματα κατά τον υπολογισμένο χρόνο, όπως καθορίζεται στο έγγραφο συμφωνίας, εκτός εάν ενεργοποιηθεί χειροκίνητα σε προγενέστερη χρονική στιγμή.

6.3.3.1.3. Σύσταση

Στο προσωπικό ελέγχου εναέριας κυκλοφορίας θα πρέπει να παρέχεται ένα μέσο ενεργοποίησης της μετάδοσης σημάτων ACT, πριν από τον υπολογισμένο χρόνο μετάδοσης.

6.3.3.1.4. Το επιχειρησιακό περιεχόμενο του σήματος ACT που πρόκειται να μεταδοθεί απεικονίζεται στην οθόνη της θέσης εργασίας που είναι υπεύθυνη για το συντονισμό της πτήσης, πριν από την πραγματική μετάδοση.

6.3.3.1.5. Σύσταση

Σε σχέση με την παράγραφο 6.3.3.1.4, η χρονική στιγμή κατά την οποία υπολογίζεται ότι θα μεταδοθεί αυτόματα το σήμα ACT, θα πρέπει να απεικονίζεται στην οθόνη μαζί με το περιεχόμενό του.

6.3.3.1.6. Το σήμα ACT περιλαμβάνει τις πλέον πρόσφατες πληροφορίες σχετικά με την πτήση, αντικατοπτρίζοντας τις αναμενόμενες συνθήκες εξόδου.

6.3.3.1.7. Ενημερώνεται η κατάλληλη θέση εργασίας σχετικά με τη μετάδοση του σήματος ACT.

6.3.3.1.8. Μόλις ληφθεί ένα σήμα LAM, τα στοιχεία του σήματος ACT γίνονται δεσμευτικά από επιχειρησιακής πλευράς και για τις δύο μονάδες ελέγχου εναέριας κυκλοφορίας. Οι συνθήκες συντονισμένης μεταβίβασης καθώς και το γεγονός ότι έχει ληφθεί το σήμα LAM, παρουσιάζονται στο προσωπικό ελέγχου εναέριας κυκλοφορίας της μονάδας μεταβίβασης.

6.3.3.1.9. Η εκ μέρους της μονάδας λήψης αποδοχή των συνθηκών μεταβίβασης που υποδηλώνονται στο σήμα ACT, θεωρείται δεδομένη, εκτός εάν η μονάδα λήψης αρχίσει συντονισμό για την τροποποίησή τους.

6.3.3.1.10. Ένα νέο σήμα ACT μπορεί να σταλεί στον ίδιο εταίρο συντονισμού, μόνον εάν το προηγούμενο σήμα έχει ακυρωθεί με χρήση του σήματος MAC.

6.3.3.1.11. Συμπεριλαμβάνονται δεδομένα σχετικά με το δρομολόγιο και άλλα στοιχεία του σχεδίου πτήσης, εάν υπάρχει σχετική διμερής συμφωνία.

6.3.3.2. Επεξεργασία στη μονάδα λήψης

6.3.3.2.1. Το σύστημα ελέγχου εναέριας κυκλοφορίας που λαμβάνει ένα σήμα ACT προσπαθεί να το συνδέσει με το αντίστοιχο σχέδιο πτήσης.

6.3.3.2.2. Εάν εντοπιστεί αντίστοιχο σχέδιο πτήσης και δεν υπάρχει καμία διαφορά στο σήμα, η οποία θα μπορούσε να παρεμποδίσει τη σωστή επεξεργασία:

- το επιχειρησιακό περιεχόμενο επισυνάπτεται στο σχέδιο πτήσης·

- τα απαιτούμενα στοιχεία διαβιβάζονται στις επιχειρησιακές θέσεις ελέγχου εναέριας κυκλοφορίας και σε άλλες θέσεις, κατά περίπτωση·

- αποστέλλεται ως απάντηση ένα σήμα LAM.

6.3.3.2.3. Εάν δεν μπορεί να εντοπιστεί αντίστοιχο σχέδιο πτήσης ή εάν διαπιστωθεί μια διαφορά που παρεμποδίζει τη σωστή επεξεργασία του σήματος:

- εφόσον ο τομέας που φέρει την ευθύνη για την ανάληψη του ελέγχου της πτήσης μπορεί να προσδιοριστεί:

- το επιχειρησιακό περιεχόμενο απεικονίζεται σε οθόνη στον τομέα,

- αποστέλλεται ως απάντηση ένα σήμα LAM,

- δημιουργείται ένα σχέδιο πτήσης·

- σε όλες τις άλλες περιπτώσεις δεν αποστέλλεται ως απάντηση σήμα LAM.

6.3.3.3. Παράμετροι μετάδοσης

6.3.3.3.1. Το σήμα μεταδίδεται κατά την πρώτη χρονική στιγμή που προσδιορίζεται από τα ακόλουθα ή το συντομότερο δυνατόν μετά από αυτή:

- έναν παραμετρικό αριθμό λεπτών πριν από την προβλεπόμενη ώρα διέλευσης από το σημείο συντονισμού·

- την ώρα κατά την οποία η πτήση βρίσκεται σε μια απόσταση από το σημείο συντονισμού η οποία έχει συμφωνηθεί διμερώς.

6.3.3.3.2. Η ή οι παράμετροι δημιουργίας του σήματος ACT συμπεριλαμβάνονται στο έγγραφο συμφωνίας μεταξύ των εμπλεκομένων μονάδων ελέγχου εναέριας κυκλοφορίας.

6.3.3.3.3. Οι παράμετροι δημιουργίας του σήματος ACT είναι μεταβλητές, βάσει των όρων του εγγράφου συμφωνίας.

6.3.3.3.4. Σύσταση

Οι παράμετροι δημιουργίας του σήματος ACT θα πρέπει να ορίζονται χωριστά για κάθε σημείο συντονισμού.

6.3.3.3.5. Οι καθορισμένες παράμετροι παρέχουν αρκετό χρόνο:

- στη μονάδα μετάδοσης για την ενημέρωση του επιπέδου μεταβίβασης της πτήσης, ώστε αυτό να αντικατοπτρίζει τις αναμενόμενες συνθήκες στο σημείο συντονισμού

και

- στη μονάδα λήψης για την επεξεργασία του σήματος ACT καθώς και τη δημιουργία και μετάδοση ενός σήματος LAM, παρέχοντας όμως παράλληλα τη δυνατότητα προφορικού συντονισμού από τη μονάδα μεταβίβασης και έναρξης των απαιτούμενων ενεργειών εκ μέρους της μονάδας αποδοχής σε περίπτωση αστοχίας της ανταλλαγής των δεδομένων.

6.3.4. Γνωστοποίηση λήψης σήματος ACT

6.3.4.1. Γνωστοποίηση λήψης

Η λήψη του σήματος ACT γνωστοποιείται με τη δημιουργία και μετάδοση ενός σήματος LAM.

6.3.4.2. Καμία γνωστοποίηση λήψης σήματος

Εάν δεν έχει ληφθεί σήμα LAM ως γνωστοποίηση της λήψης ενός σήματος ACT, απεικονίζεται μια προειδοποίηση στην οθόνη της θέσης ελέγχου εναέριας κυκλοφορίας που φέρει την ευθύνη του συντονισμού της πτήσης.

6.3.5. Παραδείγματα

Τα ακόλουθα παραδείγματα αποτελούν μια επέκταση εκείνων που παρέχονται για το σήμα ABI στην παράγραφο 6.2. Όλες οι λεπτομέρειες είναι ίδιες εκτός από την προβλεπόμενη ώρα διέλευσης από το σημείο συντονισμού, η οποία είναι 1226 στο συγκεκριμένο σήμα ACT.

6.3.5.1. ICAO

(ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON)

6.3.5.2. ADEXP

-TITLE ACT -REFDATA -SENDER -FAC E -RECVR -FAC L -SEQNUM 005 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON

6.4. Σήμα λογικής γνωστοποίησης λήψης (LAM)

6.4.1. Σκοπός του σήματος LAM

Το σήμα LAM αποτελεί το μέσο με το οποίο η μονάδα λήψης δηλώνει τη λήψη και τη φύλαξη ενός μεταδοθέντος σήματος στη μονάδα που το έστειλε.

Η επεξεργασία ενός σήματος LAM παρέχει στο προσωπικό ελέγχου εναέριας κυκλοφορίας της μονάδας μεταβίβασης τα ακόλουθα:

- μια προειδοποίηση σε περίπτωση όπου δεν έχει ληφθεί γνωστοποίηση λήψης του σήματος·

- μια ένδειξη ότι το σήμα, του οποίου γνωστοποιείται η λήψη, έχει ληφθεί, έχει υποβληθεί σε επιτυχή επεξεργασία, έχει διαπιστωθεί ότι δεν περιέχει σφάλματα, έχει αποθηκευτεί και, κατά περίπτωση, είναι διαθέσιμο για παρουσίαση στην ή στις κατάλληλες θέσεις εργασίας.

6.4.2. Περιεχόμενο του σήματος

Το σήμα LAM περιλαμβάνει τα ακόλουθα επιμέρους δεδομένα:

- Τύπος σήματος.

- Αριθμός σήματος.

- Στοιχεία αναφοράς σήματος.

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

6.4.3. Κανόνες εφαρμογής

6.4.3.1. Γενικά

6.4.3.1.1. Οι κανόνες για την απάντηση με σήμα LAM καθορίζονται στα κεφάλαια του παρόντος εγγράφου που ορίζουν την επεξεργασία κάθε σήματος.

6.4.3.1.2. Το σήμα LAM δημιουργείται και μεταδίδεται χωρίς ανθρώπινη παρέμβαση.

6.4.3.1.3. Το σήμα LAM δεν χρησιμοποιείται για την αποφυγή των τεχνικών σημάτων που είναι αναγκαία για τη διασφάλιση της ακεραιότητας της διαβίβασης δεδομένων.

6.4.3.1.4. Το σήμα LAM δημιουργείται και μεταδίδεται αμέσως, ώστε να είναι δυνατή η τήρηση της απαίτησης του σήματος, του οποίου γνωστοποιείται η λήψη, σχετικά με το χρόνο συνδιαλλαγής.

6.4.3.1.5. Με εξαίρεση τα σήματα ABI, το σύστημα ελέγχου εναέριας κυκλοφορίας που μεταδίδει το σήμα, ενημερώνει τον υπεύθυνο για το συντονισμό ελεγκτή, σε περίπτωση όπου δεν έχει ληφθεί σήμα LAM εντός της χρονικής παραμέτρου που έχει καθοριστεί για τις σχετικές προειδοποιήσεις.

6.4.4. Γνωστοποίηση λήψης σήματος LAM

Δεν απαιτείται γνωστοποίηση λήψης για το σήμα LAM.

6.4.5. Παραδείγματα

6.4.5.1. ICAO

(LAML/E012E/L001)

6.4.5.2. ADEXP

-TITLE LAM -REFDATA -SENDER -FAC L -RECVR -FAC E -SEQNUM 012 -MSGREF -SENDER -FAC E -RECVR -FAC L -SEQNUM 001

7. ΒΑΣΙΚΗ ΔΙΑΔΙΚΑΣΙΑ - ΣΥΜΠΛΗΡΩΜΑΤΙΚΑ ΣΗΜΑΤΑ

7.1. Γενικά

7.1.1. Περιγραφή απαιτήσεων

Στο παρόν κεφάλαιο περιγράφονται ευκολίες που έχουν σχέση με τη βασική διαδικασία και είναι επιπρόσθετες εκείνων που περιγράφονται στο κεφάλαιο 6 "Βασική διαδικασία - υποχρεωτικά σήματα".

7.1.2. Υλοποίηση

7.1.2.1. Για να καθιερωθεί η χρήση οποιασδήποτε από τις ευκολίες που περιγράφονται στο παρόν κεφάλαιο, πρέπει να υπάρχει σχετική διμερής συμφωνία.

7.1.2.2. Εφόσον υπάρχει συμφωνία για την εν λόγω χρήση, εφαρμόζονται οι κανόνες που περιγράφονται στο παρόν κεφάλαιο.

7.2. Σήμα προκαταρκτικής ενεργοποίησης (PAC)

7.2.1. Σκοπός του σήματος PAC

Το σήμα PAC πληροί τις ακόλουθες επιχειρησιακές απαιτήσεις:

- γνωστοποίηση και συντονισμός πριν από την αναχώρηση μιας πτήσης στις περιπτώσεις στις οποίες ο χρόνος πτήσης από την αναχώρηση ως το σημείο συντονισμού είναι μικρότερος από εκείνον που θα χρειαζόταν για την τήρηση των χρονικών παραμέτρων της μετάδοσης του σήματος ACT, που έχουν συμφωνηθεί·

- γνωστοποίηση και συντονισμός πριν από την αναχώρηση μιας πτήσης από μια τοπική μονάδα ελέγχου (αεροδρομίου/ προσέγγισης) προς την επόμενη μονάδα που πρόκειται να αναλάβει τον έλεγχο της πτήσης·

- πρόβλεψη για την απόκτηση των στοιχείων του σχεδίου πτήσης που λείπουν σε περίπτωση διαφορών στην αρχική διανομή των στοιχείων του σχεδίου πτήσης·

- αίτηση εκχώρησης ενός κώδικα SSR από τη μονάδα στην οποία αποστέλλεται η παραπάνω γνωστοποίηση/ συντονισμός, όπου απαιτείται.

7.2.2. Περιεχόμενο του σήματος

Το σήμα PAC περιλαμβάνει τα ακόλουθα επιμέρους δεδομένα:

- Τύπος σήματος.

- Αριθμός σήματος.

- Στοιχεία αναφοράς σήματος (προαιρετικά).

- Ταυτότητα αεροσκάφους.

- Μέθοδος και κώδικας SSR.

- Αεροδρόμιο αναχώρησης.

- Προβλεπόμενη ώρα απογείωσης ή στοιχεία εκτίμησης.

- Αεροδρόμιο προορισμού.

- Τύπος αεροσκάφους.

- Δρομολόγιο (προαιρετικά).

- Άλλα στοιχεία του σχεδίου πτήσης (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

7.2.3. Κανόνες εφαρμογής

7.2.3.1. Γενικά

7.2.3.1.1. Αποστέλλονται ένα ή περισσότερα σήματα PAC για κάθε πτήση που είναι προγραμματισμένη να διασχίσει το όριο περιοχών ευθύνης, στις περιπτώσεις στις οποίες ο χρόνος από την αναχώρηση ως το σημείο συντονισμού δεν θα επέτρεπε την αποστολή του σήματος ACT εντός του απαιτούμενου χρόνου.

7.2.3.1.2. Αποστέλλονται ένα ή περισσότερα σήματα PAC από τη μονάδα αεροδρομίου/προσέγγισης στην επόμενη μονάδα για κάθε πτήση που αναχωρεί και για την οποία απαιτείται γνωστοποίηση ή συντονισμός.

7.2.3.1.3. Σύσταση

Για την υλοποίηση των σημάτων PAC/LAM μεταξύ μονάδων, τα σχετικά συστήματα ελέγχου πύργου (ελέγχου αεροδρομίου) και προσέγγισης θα πρέπει να είναι εφοδιασμένα με ένα μέσο εισαγωγής και προώθησης πληροφοριών του τύπου "εκκίνηση", "όπισθεν", "τροχοδρόμηση" ή παρόμοιων πληροφοριών, από τις οποίες μπορεί να συναχθεί η προβλεπόμενη ώρα απογείωσης, ώστε να υπολογίζουν την προβλεπόμενη ώρα διέλευσης από το σημείο συντονισμού και να αρχίζουν τη μετάδοση του σήματος PAC.

7.2.3.1.4. Κατά τους όρους της διμερούς συμφωνίας, το σήμα περιλαμβάνει είτε:

- την προβλεπόμενη ώρα απογείωσης

ή

- στοιχεία εκτίμησης.

7.2.3.1.5. Όταν συμπεριλαμβάνονται τα στοιχεία αναφοράς του σήματος, αυτά, κατόπιν διμερούς συμφωνίας:

- περιέχουν τον αριθμό σήματος του πρώτου σήματος PAC που έχει σταλεί για την πτήση,

- συμπεριλαμβάνονται στο δεύτερο και στα επόμενα σήματα PAC.

7.2.3.1.6. Η χρήση της ευκολίας αίτησης για εκχώρηση κώδικα, εάν είναι απαραίτητη, αποτελεί αντικείμενο διμερούς συμφωνίας.

7.2.3.1.7. Αποστέλλεται ένα αναθεωρημένο σήμα PAC σε περίπτωση όπου, πριν από την απογείωση, ισχύει οποιαδήποτε από τις ακόλουθες συνθήκες:

- το δρομολόγιο της πτήσης έχει τροποποιηθεί, με αποτέλεσμα να μην είναι πλέον ακριβές το σημείο συντονισμού του προηγούμενου σήματος·

- έχει αλλάξει ο τύπος του αεροσκάφους·

- έχει διαπιστωθεί ότι είναι εσφαλμένα τα στοιχεία του προηγούμενου σήματος PAC που αφορούν το αεροδρόμιο προορισμού.

7.2.3.1.8. Σύσταση

Θα πρέπει να αποστέλλεται ένα αναθεωρημένο σήμα PAC σε περίπτωση όπου, πριν από την απογείωση, τα ακόλουθα στοιχεία διαφέρουν από εκείνα του προηγούμενου σήματος PAC:

- το επίπεδο (στα στοιχεία εκτίμησης, όταν αυτά παρέχονται),

- ο αναμενόμενος κώδικας SSR στο σημείο μεταβίβασης του ελέγχου,

- η προβλεπόμενη ώρα απογείωσης ή η προβλεπόμενη ώρα διέλευσης από το σημείο συντονισμού κατά ένα χρονικό διάστημα που υπερβαίνει μια τιμή η οποία έχει συμφωνηθεί διμερώς,

- σε περίπτωση τροποποίησης οποιωνδήποτε άλλων στοιχείων, κατόπιν διμερούς συμφωνίας.

7.2.3.2. Επεξεργασία στη μονάδα λήψης

7.2.3.2.1. Το σύστημα ελέγχου εναέριας κυκλοφορίας που λαμβάνει ένα σήμα PAC προσπαθεί να το συνδέσει με το αντίστοιχο σχέδιο πτήσης.

7.2.3.2.2. Εάν εντοπιστεί αντίστοιχο σχέδιο πτήσης και δεν υπάρχει διαφορά με τα στοιχεία που περιέχονται στο σήμα, η οποία θα μπορούσε να παρεμποδίσει τη σωστή επεξεργασία:

- το επιχειρησιακό περιεχόμενο επισυνάπτεται στο σχέδιο πτήσης·

- τα απαιτούμενα στοιχεία διαβιβάζονται στις επιχειρησιακές θέσεις ελέγχου εναέριας κυκλοφορίας και σε άλλες θέσεις, ανάλογα με την περίπτωση·

- αποστέλλεται ως απάντηση ένα σήμα LAM.

7.2.3.2.3. Εάν δεν μπορεί να εντοπιστεί αντίστοιχο σχέδιο πτήσης ή εάν διαπιστωθεί μια διαφορά που παρεμποδίζει τη σωστή επεξεργασία του σήματος:

- εφόσον ο τομέας που έχει την ευθύνη για την ανάληψη του ελέγχου της πτήσης μπορεί να προσδιοριστεί:

- το επιχειρησιακό περιεχόμενο απεικονίζεται σε οθόνη στον τομέα,

- αποστέλλεται ως απάντηση ένα σήμα LAM,

- δημιουργείται ένα σχέδιο πτήσης·

- σε όλες τις άλλες περιπτώσεις, δεν αποστέλλεται σήμα LAM ως απάντηση.

7.2.3.2.4. Τα στοιχεία που περιέχονται σε ένα δεύτερο ή επόμενο σήμα PAC αντικαθιστούν τα στοιχεία του προηγούμενου σήματος.

7.2.3.2.5. Εάν το σήμα PAC περιλαμβάνει αίτηση για την εκχώρηση κώδικα SSR και μπορεί να υποστεί σωστή επεξεργασία, όπως περιγράφεται παραπάνω στην παράγραφο 7.2.3.2.2, τότε αποστέλλεται ως απάντηση ένα σήμα COD επιπλέον του σήματος LAM.ΣΗΜΕΙΩΣΗ

Επειδή η διαδικασία εκχώρησης κώδικα απαιτεί λεπτομερή στοιχεία σχετικά με το δρομολόγιο στο σχέδιο πτήσης, στο παρόν έγγραφο δεν επιβάλλεται απαίτηση για την απάντηση με σήμα COD από τη μονάδα λήψης στις περιπτώσεις στις οποίες αυτά τα στοιχεία μπορεί να μην είναι διαθέσιμα για τη συγκεκριμένη πτήση. Αυτό δεν εμποδίζει την αποστολή ενός σήματος υπό αυτές τις συνθήκες, εάν υπάρχει μια ειδική τοπική δυνατότητα και διμερής συμφωνία σχετικά με τη διαδικασία.

7.2.3.3. Χρονικές παράμετροι μετάδοσης

Δεν ισχύουν χρονικές παράμετροι μετάδοσης, καθώς το σήμα αποστέλλεται ως αποτέλεσμα ενός χειροκίνητα εισαγόμενου σήματος που προσδιορίζει την επικείμενη αναχώρηση της πτήσης.

7.2.4. Γνωστοποίηση λήψης σήματος PAC

7.2.4.1. Γνωστοποίηση λήψης

Τα σήματα που πρέπει να αποστέλλονται ως απόκριση σε ένα σήμα PAC, περιγράφονται παραπάνω στην παράγραφο 7.2.3.2.

7.2.4.2. Καμία γνωστοποίηση λήψης

Εάν δεν έχει ληφθεί σήμα LAM ως γνωστοποίηση της λήψης ενός σήματος PAC, απεικονίζεται μια προειδοποίηση στην οθόνη της θέσης της μονάδας ελέγχου εναέριας κυκλοφορίας που φέρει την ευθύνη του συντονισμού της πτήσης με την επόμενη μονάδα.

7.2.4.3. Περιπτώσεις χωρίς LAM

Στις περιπτώσεις στις οποίες δεν αποστέλλεται σήμα LAM, αρχίζει προφορικός συντονισμός.

7.2.4.4. Περιπτώσεις χωρίς COD

7.2.4.4.1. Εάν δεν έχει ληφθεί σήμα COD ως απόκριση σε αίτηση εκχώρησης κώδικα περιλαμβανόμενη σε ένα σήμα PAC, απεικονίζεται μια προειδοποίηση στην κατάλληλη θέση.

7.2.4.4.2. Εφόσον πρόκειται να χρησιμοποιηθεί η λειτουργία αίτησης κώδικα, η τιμή που θα ισχύει συμφωνείται διμερώς.

7.2.5. Παραδείγματα

7.2.5.1. Προβλεπόμενη ώρα απογείωσης και αίτηση εκχώρησης κώδικα

7.2.5.1.1. ICAO

(PACBA/SZ002-CRX922/A9999-LFSB1638-LSZA-9/B737/M)

7.2.5.1.2. ADEXP

-TITLE PAC -REFDATA -SENDER -FAC BA -RECVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA

7.2.5.2. Ώρα διέλευσης από το σημείο συντονισμού

7.2.5.2.1. ICAO

(PACD/L025-EIN636/A5102-EIDW-LIFFY/1638F290F110A-EBBR-9/B737/M)

7.2.5.2.2. ADEXP

-TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR

7.3. Σήμα αναθεώρησης (REV)

7.3.1. Σκοπός του σήματος REV

Το σήμα REV χρησιμοποιείται για τη μετάδοση αναθεωρήσεων των στοιχείων συντονισμού που έχουν σταλεί προηγουμένως με ένα σήμα ACT, με την προϋπόθεση ότι η μονάδα αποδοχής δεν αλλάζει ως αποτέλεσμα της τροποποίησης.

7.3.2. Περιεχόμενο του σήματος

Το σήμα REV περιλαμβάνει τα ακόλουθα επιμέρους στοιχεία:

- Τύπος σήματος.

- Αριθμός σήματος.

- Στοιχεία αναφοράς σήματος (προαιρετικά).

- Ταυτότητα αεροσκάφους.

- Μέθοδος και κώδικας SSR (προαιρετικά).

- Αεροδρόμιο αναχώρησης.

- Στοιχεία εκτίμησης.

- Σημείο συντονισμού (προαιρετικά).

- Αεροδρόμιο προορισμού.

- Δρομολόγιο (προαιρετικά).

- Άλλα στοιχεία του σχεδίου πτήσης (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

7.3.3. Κανόνες εφαρμογής

7.3.3.1. Γενικά

7.3.3.1.1. Μπορούν να αποστέλλονται ένα ή περισσότερα σήματα REV στη μονάδα στην οποία μια πτήση έχει επί του παρόντος συντονιστεί με χρήση ενός σήματος ενεργοποίησης.

7.3.3.1.2. Τα ακόλουθα στοιχεία υπόκεινται σε αναθεώρηση:

- Προβλεπόμενη ώρα διέλευσης από το σημείο συντονισμού.

- Επίπεδο(α) μεταβίβασης.

- Κώδικας SSR.

7.3.3.1.3. Αποστέλλεται σήμα REV όταν:

- η προβλεπόμενη ώρα διέλευσης από το σημείο συντονισμού διαφέρει από εκείνη του προηγούμενου σήματος κατά μια τιμή μεγαλύτερη από εκείνη που έχει συμφωνηθεί διμερώς, μετά από στρογγυλοποίηση στον πλησιέστερο ακέραιο αριθμό,

- έχει επέλθει οποιαδήποτε αλλαγή στο ή τα επίπεδα μεταβίβασης ή στον κώδικα SSR.

7.3.3.1.4. Εφόσον έχει συμφωνηθεί διμερώς, αποστέλλεται ένα σήμα REV όταν επέρχεται οποιαδήποτε αλλαγή στα ακόλουθα στοιχεία:

- σημείο συντονισμού,

- δρομολόγιο,

- άλλα στοιχεία του σχεδίου πτήσης (στοιχεία των πεδίων ΙCAO 8, 10 και 18).

ΣΗΜΕΙΩΣΗ

Οι επιχειρησιακοί κανόνες ενδέχεται να απαιτούν την υπαγωγή των τροποποιήσεων που τίθενται σε ισχύ μετά το σήμα ACT σε προηγούμενο συντονισμό μεταξύ των εμπλεκόμενων μονάδων.

7.3.3.1.5. Κατόπιν σχετικής διμερούς συμφωνίας, συμπεριλαμβάνονται στο σήμα REV τα στοιχεία αναφοράς σήματος.

7.3.3.1.6. Τα στοιχεία αναφοράς σήματος, όταν συμπεριλαμβάνονται, περιέχουν τον αριθμό σήματος του προηγούμενου σήματος ACT.

7.3.3.1.7. Η εκ μέρους της μονάδας ATC λήψης αποδοχή των συνθηκών μεταβίβασης που υποδηλώνονται στο σήμα REV, θεωρείται δεδομένη, εκτός εάν η μονάδα λήψης αρχίσει συντονισμό για την τροποποίησή τους.

7.3.3.2. Μορφοποίηση σημάτων αναθεώρησης

7.3.3.2.1. Μορφότυπο ΙCAO

Όλα τα σήματα αναθεώρησης περιλαμβάνουν τους τύπους πεδίου 3, 7, 13, 14 και 16. Εντός αυτών των πεδίων, διευθετούνται οι ακόλουθοι τύποι αναθεώρησης:

- μια αλλαγή της προβλεπόμενης ώρας διέλευσης από το σημείο συντονισμού ή των επιπέδων μεταβίβασης ενσωματώνεται με την ένταξη των αναθεωρημένων στοιχείων στο πεδίο 14·

- μια αλλαγή του κώδικα SSR εντάσσεται στο πεδίο 7·

- οι αλλαγές δρομολογίου, συμπεριλαμβανομένων αλλαγών του σημείου συντονισμού, ενσωματώνονται στα στοιχεία των πεδίων 14 και 15 με το μορφότυπο του πεδίου 22 μετά τα πρώτα πέντε πεδία. Αυτά τα σήματα περιλαμβάνουν δύο πεδία 14, από τα οποία το πρώτο περιέχει μόνο το στοιχείο α), το σημείο συντονισμού μέσω του οποίου είχε προηγουμένως συντονιστεί η πτήση. Οι κανόνες για το συντονισμό αυτών των αλλαγών, συμπεριλαμβανομένων των κατευθείαν δρομολογήσεων, καθορίζονται στο Παράρτημα B "Ειδικές απαιτήσεις για την επεξεργασία δρομολογίου".

- Οι τροποποιήσεις στα πεδία 8, 10 και 18 ενσωματώνονται με τη μορφή στοιχείων του πεδίου 22 μετά τα πρώτα πέντε πεδία.

7.3.3.2.2. Μορφότυπο ADEXP

Όλα τα σήματα αναθεώρησης με μορφότυπο ADEXP περιλαμβάνουν τα ακόλουθα πρωτεύοντα πεδία: TITLE REFDATA ARCID ADEP ADES. Ισχύουν οι ακόλουθοι κανόνες:

- Μια αλλαγή της προβλεπόμενης ώρας διέλευσης από το σημείο συντονισμού ή του ή των επιπέδων μεταβίβασης, ενσωματώνεται με την ένταξη των αναθεωρημένων στοιχείων στο πρωτεύον πεδίο Coordata.

- Οι αλλαγές δρομολογίου, συμπεριλαμβανομένων και των αλλαγών του σημείου συντονισμού, ενσωματώνονται στα πρωτεύοντα πεδία Coordata και Route. Αυτά τα σήματα περιλαμβάνουν το πρωτεύον πεδίο COP, που περιέχει το σημείο συντονισμού μέσω του οποίου είχε συντονιστεί προηγουμένως η πτήση. Οι κανόνες για το συντονισμό τέτοιου είδους αλλαγών, συμπεριλαμβανομένων κατευθείαν δρομολογήσεων, καθορίζονται στο Παράρτημα B.

- Μια αλλαγή του κώδικα SSR υποδηλώνεται με χρήση του πρωτεύοντος πεδίου SSRCODE.

- Οι τροποποιήσεις άλλων στοιχείων του σχεδίου πτήσης ενσωματώνονται με χρήση του ή των απαιτούμενων πρωτευόντων πεδίων, όπως ορίζει για τα άλλα στοιχεία του σχεδίου πτήσης το Παράρτημα A.

Εάν ένα σήμα αναθεώρησης αποστέλλεται μόνο για το συντονισμό του κώδικα SSR ή/και των άλλων στοιχείων του σχεδίου πτήσης, τότε συμπεριλαμβάνεται το πρωτεύον πεδίο COP αντί του πεδίου Coordata.

7.3.3.2.3. Κώδικας SSR

Η μέθοδος και ο κώδικας SSR συμπεριλαμβάνονται σε ένα σήμα REV μόνον όταν αυτά απαιτούνται για το συντονισμό αλλαγών του κώδικα SSR.

7.3.3.3. Επεξεργασία στη μονάδα λήψης

7.3.3.3.1. Εάν έχει ληφθεί σήμα ACT για μια δεδομένη πτήση από την ίδια μονάδα ελέγχου εναέριας κυκλοφορίας, τότε το σύστημα ελέγχου εναέριας κυκλοφορίας που λαμβάνει ένα σήμα REV, προσπαθεί να το συνδέσει με το αντίστοιχο σχέδιο πτήσης.

7.3.3.3.2. Εάν εντοπιστεί αντίστοιχο σχέδιο πτήσης και δεν υπάρχει καμία διαφορά στο σήμα, η οποία θα μπορούσε να παρεμποδίσει τη σωστή επεξεργασία:

- το επιχειρησιακό περιεχόμενο ενσωματώνεται στο σχέδιο πτήσης°

- τα απαιτούμενα στοιχεία διαβιβάζονται στις επιχειρησιακές θέσεις ελέγχου εναέριας κυκλοφορίας και σε άλλες θέσεις, κατά περίπτωση.

7.3.3.4. Έναρξη της μετάδοσης

7.3.3.4.1. Το σήμα REV εξαρτάται από συμβάντα και μεταδίδεται αμέσως μετά τη σχετική εισαγωγή δεδομένων ή ενημέρωση.

7.3.3.4.2. Καμία αλλαγή δεν πραγματοποιείται με τη χρήση του σήματος REV αφότου η πτήση απέχει έναν καθορισμένο χρόνο /απόσταση από το σημείο μεταβίβασης. Οι παράμετροι χρόνου και απόστασης καθορίζονται με διμερή συμφωνία.

7.3.3.4.3. Σύσταση

Οι παράμετροι του σήματος REV θα πρέπει να ορίζονται χωριστά για κάθε σημείο συντονισμού.

7.3.3.5. Αλλαγή μονάδας ATC λήψης

Το σήμα REV δεν χρησιμοποιείται, εάν η αναθεώρηση των στοιχείων του σχεδίου πτήσης έχει ως αποτέλεσμα την αλλαγή της μονάδας ATC λήψης (βλ. Σήμα ακύρωσης συντονισμού).

7.3.4. Γνωστοποίηση λήψης σήματος REV

7.3.4.1. Γνωστοποίηση λήψης

Εάν το σήμα REV:

- μπορεί να συνδεθεί με ένα σχέδιο πτήσης στο σύστημα λήψης, μεταδίδεται ένα σήμα LAM ως γνωστοποίηση της λήψης σήματος REV·

- δεν μπορεί να συνδεθεί με ένα σχέδιο πτήσης στο σύστημα λήψης, δεν μεταδίδεται σήμα LAM.

7.3.4.2. Καμία γνωστοποίηση λήψης

7.3.4.2.1. Εάν δεν έχει ληφθεί σήμα LAM ως γνωστοποίηση λήψης του σήματος REV, απεικονίζεται μια προειδοποίηση στη θέση ελέγχου εναέριας κυκλοφορίας που είναι υπεύθυνη για το συντονισμό των πτήσεων.

7.3.4.2.2. Στις περιπτώσεις όπου δεν αποστέλλεται σήμα LAM, αρχίζει προφορική αναθεώρηση από τη μονάδα ATC μεταβίβασης.

7.3.5. Παραδείγματα

7.3.5.1. ICAO

α. (REVE/L002-AMM253-LMML-BNE/1226F310-EGBB)

β. (REVE/L010-AMM253/A2317-LMML-BNE/1226F310-EGBB)

7.3.5.2. ADEXP

α. -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB

β. -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML -COP BNE -ADES EGBB -SSRCODE A2317

7.4. Σήμα ακύρωσης συντονισμού (MAC)

7.4.1. Σκοπός του σήματος MAC

Το σήμα MAC χρησιμοποιείται για να δηλωθεί στη μονάδα λήψης η ακύρωση του προηγούμενου συντονισμού ή της προηγούμενης γνωστοποίησης για μια πτήση.

Το σήμα MAC δεν αντικαθιστά το σήμα ακύρωσης (CNL), όπως αυτό ορίζεται από τον ΙCAO, και, κατά συνέπεια, δεν χρησιμοποιείται για τη διαγραφή των βασικών στοιχείων του σχεδίου πτήσης.

7.4.2. Περιεχόμενο του σήματος

Το σήμα MAC περιλαμβάνει τα ακόλουθα στοιχεία:

- Τύπος σήματος.

- Αριθμός σήματος.

- Στοιχεία αναφοράς σήματος (προαιρετικά).

- Ταυτότητα αεροσκάφους.

- Αεροδρόμιο αναχώρησης.

- Σημείο συντονισμού.

- Αεροδρόμιο προορισμού.

- Κατάσταση και λόγος συντονισμού (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

7.4.3. Κανόνες εφαρμογής

7.4.3.1. Γενικά

7.4.3.1.1. Σήμα MAC αποστέλλεται σε μια μονάδα με την οποία είχε διενεργηθεί προηγουμένως συντονισμός για μια πτήση με τη χρήση ενός σήματος ACT ή RAP, σε περίπτωση όπου συμβεί ένα από τα ακόλουθα:

- το αναμενόμενο επίπεδο στο σημείο μεταβίβασης είναι διαφορετικό από το επίπεδο που περιλαμβανόταν στο προηγούμενο σήμα, με αποτέλεσμα την αλλαγή της επόμενης μονάδας στην ακολουθία συντονισμού·

- έχει αλλάξει το δρομολόγιο της πτήσης, με αποτέλεσμα την αλλαγή της επόμενης μονάδας στην ακολουθία συντονισμού·

- έχει ακυρωθεί το σχέδιο πτήσης συστήματος στη μονάδα αποστολέα και ο συντονισμός δεν έχει πλέον έννοια·

- έχει ληφθεί σήμα MAC από την προηγούμενη μονάδα σχετικά με την πτήση.

7.4.3.1.2. Όταν το σήμα MAC αποστέλλεται λόγω αλλαγής του επιπέδου πτήσης ή του δρομολογίου, εκτελείται γνωστοποίηση ή/και συντονισμός, κατά περίπτωση, με τη νέα μονάδα της ακολουθίας συντονισμού.

7.4.3.1.3. Αποστέλλεται σήμα MAC, όταν ακυρώνεται ο συντονισμός που έχει πραγματοποιηθεί με τη χρήση ενός σήματος PAC για μια πτήση που αναχωρεί.

7.4.3.1.4. Σύσταση

Θα πρέπει να αποστέλλεται ένα σήμα MAC, όταν η προηγούμενη γνωστοποίηση (σήμα ABI) για μια πτήση ακυρώνεται για οποιονδήποτε από τους λόγους που καθορίζονται παραπάνω στην παράγραφο 7.4.3.1.1 ή όταν η πτήση καθυστερεί καθοδόν και δεν είναι δυνατόν να προσδιοριστεί αυτόματα μια αναθεωρημένη πρόβλεψη.

7.4.3.1.5. Τα στοιχεία αναφοράς σήματος συμπεριλαμβάνονται κατόπιν σχετικής διμερούς συμφωνίας.

7.4.3.1.6. Όταν συμπεριλαμβάνονται, τα στοιχεία αναφοράς σήματος περιέχουν τον αριθμό σήματος του τελευταίου σήματος ABI, PAC ή ACT για την πτήση που μεταδόθηκε και του οποίου γνωστοποιήθηκε η λήψη.

7.4.3.1.7. Το σημείο συντονισμού είναι το σημείο COP μέσω του οποίου η πτήση είχε προηγουμένως γνωστοποιηθεί ή συντονιστεί.

7.4.3.1.8. Σύσταση

Το σήμα MAC θα πρέπει να προσδιορίζει την κατάσταση στην οποία πρέπει να επανέλθει ο συντονισμός ή η γνωστοποίηση καθώς και το λόγο της ακύρωσης.

7.4.3.1.9. Όταν συμπεριλαμβάνονται, η κατάσταση και ο λόγος πρέπει να είναι ένας από τους ακόλουθους συνδυασμούς:

- Όταν η μονάδα λήψης δεν είναι πλέον ο επόμενος εταίρος στο συντονισμό:

- η κατάσταση είναι ΙNI (αρχική)·

- ο λόγος είναι ένα από τα ακόλουθα:

- TFL, εάν ο λόγος είναι μια αλλαγή του επιπέδου μεταβίβασης,

- RTE, εάν ο λόγος είναι μια αλλαγή δρομολογίου,

- CSN, εάν ο λόγος είναι μια αλλαγή του σήματος κλήσης,

- CAN, εάν ο λόγος είναι μια ακύρωση,

- OTH για οποιονδήποτε άλλο λόγο ή εάν ο λόγος είναι άγνωστος.

- Όταν ισχύει μία από τις ακόλουθες συνθήκες:

- ο συντονισμός που έχει πραγματοποιηθεί με τη χρήση του προηγούμενου σήματος PAC ή ACT (όπως τροποποιήθηκε ενδεχομένως με μεταγενέστερο σήμα REV) ακυρώνεται, αλλά η πτήση αναμένεται να αποτελέσει αντικείμενο νέας ακολουθίας συντονισμού με την ίδια μονάδα

ή

- μετά τη μετάδοση ενός σήματος ABI, η πτήση είναι σε κράτηση στον αέρα για απροσδιόριστη περίοδο και αναμένεται να αποτελέσει αντικείμενο αναθεωρημένου σήματος ABI ή ACT, ανάλογα με την περίπτωση:

- η κατάσταση είναι NTF (γνωστοποίηση)·

- ο λόγος είναι ένα από τα ακόλουθα:

- DLY, εάν ο λόγος είναι μια καθυστέρηση,

- HLD, εάν ο λόγος είναι μια κράτηση,

- OTH για οποιονδήποτε άλλο λόγο ή εάν ο λόγος είναι άγνωστος.

7.4.3.1.10. Προκειμένου για τη νέα γνωστοποίηση ή το νέο συντονισμό της πτήσης:

- αποστέλλεται νέο σήμα γνωστοποίησης ή/και συντονισμού, ανάλογα με την περίπτωση·

- τα βασικά στοιχεία του σχεδίου πτήσης που είναι αποθηκευμένα στη μονάδα ATC λήψης δεν επηρεάζονται από ένα σήμα MAC·

- το σύστημα διατηρεί τη δυνατότητα σωστής επεξεργασίας ενός νέου σήματος γνωστοποίησης ή/και συντονισμού, προερχόμενου είτε από την προηγούμενη μονάδα μεταβίβασης είτε από μια διαφορετική μονάδα μιας νέας ακολουθίας συντονισμού.

7.4.3.2. Επεξεργασία στη μονάδα λήψης

Η ή οι θέσεις εργασίας της μονάδας ATC λήψης, στις οποίες παρέχονται λεπτομερή στοιχεία σχετικά με την πτήση, ενημερώνονται σχετικά με την ακύρωση.

7.4.4. Γνωστοποίηση λήψης σήματος MAC

7.4.4.1. Γνωστοποίηση λήψης

7.4.4.1.1. Εάν το σήμα MAC μπορεί να συνδεθεί με ένα σχέδιο πτήσης στο σύστημα λήψης και επιδέχεται επεξεργασία, τότε μεταδίδεται ένα σήμα LAM ως γνωστοποίηση της λήψης του σήματος.

7.4.4.1.2. Εάν το σήμα MAC δεν μπορεί να συσχετιστεί με ένα σχέδιο πτήσης στο σύστημα λήψης ή δεν επιδέχεται επεξεργασία, τότε δεν μεταδίδεται σήμα LAM.

7.4.4.2. Καμία γνωστοποίηση λήψης

7.4.4.2.1. Εάν ο συντονισμός από τον έλεγχο εναέριας κυκλοφορίας έχει ακυρωθεί και δεν έχει ληφθεί σήμα LAM, απεικονίζεται μια προειδοποίηση στην οθόνη της θέσης ελέγχου εναέριας κυκλοφορίας που φέρει την ευθύνη του συντονισμού.

7.4.4.2.2. Στις περιπτώσεις αυτές, ο συντονισμός ακυρώνεται προφορικά από τη μονάδα ATC μεταβίβασης.

7.4.5. Παραδείγματα

Ένα σήμα ABI μεταδόθηκε από το κέντρο ελέγχου περιοχής του Άμστερνταμ στο κέντρο ελέγχου περιοχής των Βρυξελλών για την πτήση HOZ3188, προγραμματισμένη στο επίπεδο πτήσης 190. Στη συνέχεια η πτήση ζητεί να ανέλθει στο επίπεδο πτήσης 270 και της δίδεται η σχετική άδεια. Έτσι, η πτήση εισέρχεται στον εναέριο χώρο του Maastricht αντί εκείνου των Βρυξελλών. Τα παραδείγματα 7.4.5.1 α) και 7.4.5.2 α) δείχνουν τη μορφή του σήματος MAC που έστειλε στις Βρυξέλλες το Άμστερνταμ σε μορφότυπο ΙCAO και ADEXP.

Αποστέλλονται στο Maastricht ένα σήμα ABI και, αργότερα, ένα σήμα ACT, όμως, λίγα λεπτά πριν φθάσει στο σημείο συντονισμού, το αεροσκάφος επιστρέφει στο αεροδρόμιο του Άμστερνταμ και το σχέδιο πτήσης ακυρώνεται στο σύστημα της μονάδας αποστολής. Στο Maastricht αποστέλλεται ένα σήμα MAC, όπως φαίνεται στα παραδείγματα 7.4.5.1 β) και 7.4.5.2 β).

7.4.5.1. ICAO

α. (MACAM/BC112-HOZ3188-EHAM-NIK-LFPG-18/STA/INITFL)

β. (MACAM/MC096-HOZ3188-EHAM-NIK-LFPG-18/STA/INICAN)

7.4.5.2. ADEXP

α. -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL

β. -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN

7.5. Σήμα εκχώρησης κώδικα SSR (COD)

7.5.1. Σκοπός του σήματος COD

7.5.1.1. Η μέθοδος Orcam παρέχει σε μια πτήση τη δυνατότητα να απαντά με τον ίδιο κώδικα σε διαδοχικές μονάδες εντός μιας συμμετέχουσας περιοχής. Εάν οι κώδικες δεν εκχωρούνται κεντρικά, π.χ. από ένα κέντρο ελέγχου περιοχής, μπορεί να χρειαστεί να εκχωρηθεί μεμονωμένα στα αεροδρόμια μια σειρά κωδίκων SSR. Με αυτές τις εκχωρήσεις γίνεται μεγάλη σπατάλη κωδίκων.

7.5.1.2. Το σήμα COD πληροί την επιχειρησιακή απαίτηση της χορήγησης ενός κώδικα SSR μεθόδου A από μια μονάδα εξυπηρέτησης εναέριας κυκλοφορίας σε μια άλλη για μια συγκεκριμένη πτήση, μετά από σχετική αίτηση. Μια προαιρετική ευκολία παρέχει στη μονάδα εκχώρησης τη δυνατότητα να συμπεριλαμβάνει το δρομολόγιο της πτήσης κατόπιν σχετικής διμερούς συμφωνίας.

7.5.2. Περιεχόμενο του σήματος

Το σήμα COD περιλαμβάνει τα ακόλουθα επιμέρους δεδομένα:

- Τύπος σήματος.

- Αριθμός σήματος.

- Στοιχεία αναφοράς σήματος (προαιρετικά).

- Ταυτότητα αεροσκάφους.

- Μέθοδος και κώδικας SSR.

- Αεροδρόμιο αναχώρησης.

- Αεροδρόμιο προορισμού.

- Δρομολόγιο (προαιρετικά).

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

7.5.3. Κανόνες εφαρμογής

7.5.3.1. Γενικά

7.5.3.1.1. Ένα σήμα COD δημιουργείται και μεταδίδεται αυτόματα ως απόκριση σε μια αίτηση εκχώρησης κώδικα που έχει ληφθεί στο πλαίσιο ενός σήματος.

7.5.3.1.2. Ο κώδικας SSR είναι ο κώδικας που εκχωρείται στην πτήση.

7.5.3.1.3. Εάν δεν είναι διαθέσιμος ένας χωριστός κώδικας, εισάγεται ο εγκεκριμένος κώδικας κορεσμού, όπως αυτός καθορίζεται στο Σχέδιο Αεροναυτιλίας για την Ευρωπαϊκή Περιφέρεια.

7.5.3.1.4. Εάν υπάρχει σχετική διμερής συμφωνία, συμπεριλαμβάνονται τα στοιχεία αναφοράς σήματος, που περιέχουν τον αριθμό του σήματος στο οποίο αποκρίνεται το σήμα COD.

7.5.3.1.5. Το δρομολόγιο συμπεριλαμβάνεται κατόπιν σχετικής διμερούς συμφωνίας.

7.5.3.1.6. Η αποδοχή του κώδικα SSR από τη μονάδα που λαμβάνει το σήμα COD, θεωρείται δεδομένη.

7.5.3.2. Επεξεργασία στη μονάδα λήψης

7.5.3.2.1. Αποστέλλεται ένα σήμα LAM ως απάντηση, με την προϋπόθεση ότι δεν υπάρχει καμία διαφορά στο σήμα, η οποία θα μπορούσε να παρεμποδίσει τη σωστή επεξεργασία του.

7.5.3.2.2. Εάν το σήμα δεν μπορεί να συνδεθεί με ένα σχέδιο πτήσης ή διαπιστωθεί μια διαφορά που παρεμποδίζει τη σωστή επεξεργασία του, δεν αποστέλλεται σήμα LAM ως απάντηση.

7.5.3.2.3. Τα σχετικά με το δρομολόγιο στοιχεία, εάν συμπεριλαμβάνονται, δεν συνιστούν λόγο για τη μη αποστολή σήματος LAM, εκτός εάν δεν πληρούν την απαίτηση για το μορφότυπο που αναφέρεται στο Παράρτημα A.

7.5.3.3. Χρονικές παράμετροι μετάδοσης

Δεν ισχύουν χρονικές παράμετροι μετάδοσης, καθώς το σήμα COD αποστέλλεται ως αποτέλεσμα της λήψης ενός σήματος με το οποίο ζητείται η εκχώρηση κώδικα SSR.

7.5.4. Γνωστοποίηση λήψης σήματος COD

7.5.4.1. Γνωστοποίηση λήψης

Η λήψη του σήματος COD γνωστοποιείται με τη δημιουργία και τη μετάδοση ενός σήματος LAM.

7.5.4.2. Καμία γνωστοποίηση λήψης

Εάν δεν έχει ληφθεί σήμα LAM ως γνωστοποίηση της λήψης ενός σήματος COD, απεικονίζεται μια προειδοποίηση στην οθόνη της κατάλληλης θέσης.

7.5.5. Παραδείγματα

7.5.5.1. ICAO

(CODP/PO011-AAL905/A0767-LFPO-KEWR)

7.5.5.2. ADEXP

-TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767

7.6. Σήμα πληροφόρησης (INF)

7.6.1. Σκοπός του σήματος ΙNF

7.6.1.1. Το σήμα ΙNF χρησιμοποιείται για την παροχή πληροφοριών σχετικά με συγκεκριμένες πτήσεις σε φορείς που δεν μετέχουν άμεσα στη διαδικασία συντονισμού μεταξύ δύο διαδοχικών μονάδων ελέγχου εναέριας κυκλοφορίας στο δρομολόγιο της πτήσης.

7.6.1.2. Το σήμα ΙNF μπορεί να χρησιμοποιηθεί για την παροχή αντιγράφων σημάτων και τη μετάδοση συνθηκών συντονισμού που έχουν συμφωνηθεί στους εν λόγω φορείς, μετά από διάλογο μεταξύ των ελεγκτών. Για το σκοπό αυτό τα σήματα ΙNF μπορούν να δημιουργούνται από τα συστήματα της μονάδας μεταβίβασης ή της μονάδας αποδοχής.

7.6.1.3. Το σήμα αυτό μπορεί επίσης να χρησιμοποιηθεί για την παροχή σε ένα φορέα, πληροφοριών που αφορούν οποιοδήποτε σημείο του δρομολογίου της πτήσης.

7.6.1.4. Το μορφότυπο επιτρέπει την ανακοίνωση αρχικών στοιχείων, αναθεωρήσεων και ακυρώσεων.

7.6.2. Περιεχόμενο του σήματος

Το σήμα ΙNF περιλαμβάνει τα ακόλουθα επιμέρους στοιχεία με το μορφότυπο ενός από τα σήματα που περιγράφονται στο παρόν έγγραφο:

- Τύπο σήματος

- Αριθμό σήματος.

- Όλα τα αντιγραφόμενα επιχειρησιακά δεδομένα που περιλαμβάνονται στο αρχικό σήμα ή τον προκύπτοντα συντονισμό.

- Τύπο σήματος αναφοράς.

ΣΗΜΕΙΩΣΗ

Οι κανόνες εισαγωγής δεδομένων, τα μορφότυπα και το περιεχόμενο των πεδίων καθορίζονται στο Παράρτημα A.

7.6.3. Κανόνες εφαρμογής

7.6.3.1. Τύποι σημάτων

Ο ή οι τύποι των σημάτων που πρόκειται να αντιγραφούν από ένα σήμα ΙNF, θα βασίζονται στις απαιτήσεις των χρηστών και τις δυνατότητες της μονάδας αποστολής. Οι τύποι των σημάτων και οι κανόνες εφαρμογής θα καθορίζονται γενικά με διμερή συμφωνία.

7.6.3.2. Παραλήπτες των σημάτων

Μπορούν να μεταδίδονται ένα ή περισσότερα σήματα ΙNF για την ίδια πτήση σε έναν ή περισσότερους παραλήπτες.

7.6.3.3. Επιχειρησιακό περιεχόμενο

Το επιχειρησιακό περιεχόμενο του σήματος ΙNF έχει το μορφότυπο ενός από τα υπάρχοντα σήματα.

7.6.3.4. Συστάσεις

1. Οι συνθήκες που προωθούνται με ένα αρχικό σήμα διαλόγου (π.χ. σήμα ACT, RAP, REV, RRV) μπορούν να τροποποιηθούν ή να απορριφθούν πριν από την ολοκλήρωση του διαλόγου. Οι μονάδες αποστολής θα πρέπει να είναι ικανές να προωθούν τις τελικές συνθήκες συντονισμού που συμφωνούνται.

2. Το σήμα ΙNF θα πρέπει να αποστέλλεται αμέσως ή σε μια χρονική στιγμή συναρτώμενη με το χρόνο στο σημείο συντονισμού, η οποία έχει συμφωνηθεί από κοινού με το φορέα λήψης.

7.6.4. Γνωστοποίηση της λήψης σήματος ΙNF

Συστάσεις

1. Ανάλογα με τον εταίρο στο συντονισμό, η λήψη του σήματος ΙNF μπορεί να γνωστοποιείται με τη δημιουργία και τη μετάδοση ενός σήματος LAM.

2. Κατόπιν διμερούς συμφωνίας μεταξύ των εμπλεκόμενων μονάδων, εάν δεν ληφθεί σήμα LAM ως γνωστοποίηση της λήψης ενός σήματος ΙNF, θα πρέπει να απεικονιστεί μια προειδοποίηση στην οθόνη της κατάλληλης θέσης.

7.6.5. Παραδείγματα

Μια πτήση με σήμα κλήσης BAW011, B747 από ΕGLL προς OMDB στο επίπεδο πτήσης 290, έχει ζητήσει το επίπεδο πτήσης 410, υπολογίζει το ΚΟΚ (τοποθεσία Koksy) VOR στις 1905, με ανταπόκριση κωδικού πτήσης στο A5437, κινούμενη μέσω UG1 και UB6.

Το Λονδίνο αποστέλλει στο Maastricht ένα σήμα ACT για την πτήση και ένα αντίγραφό του σε μια μονάδα με το διακριτικό ΙT.

Στις επόμενες παραγράφους δίδονται παραδείγματα του σήματος ΙNF.

7.6.5.1. ICAO

(INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT)

7.6.5.2. ADEXP

-TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT

8. ΔΙΑΔΙΚΑΣΙΑ ΔΙΑΛΟΓΟΥ - ΣΥΝΤΟΝΙΣΜΟΣ

8.1. Γενικά

8.1.1. Εισαγωγή

8.1.1.1. Η διαδικασία διαλόγου παρέχει ευκολίες επικοινωνίας και διαπραγμάτευσης μεταξύ των ελεγκτών κατά τη φάση συντονισμού και ευκολίες επικοινωνίας κατά τη φάση μεταβίβασης.

8.1.1.2. Στο παρόν κεφάλαιο περιγράφονται τα σήματα που χρησιμοποιούνται στη διαδικασία διαλόγου κατά τη φάση συντονισμού, όταν προγραμματίζονται οι συνθήκες μεταβίβασης. Τα σήματα για τη φάση μεταβίβασης, κατά την οποία πραγματοποιείται η παράδοση της πτήσης, περιγράφονται στο κεφάλαιο 9 - Διαδικασία διαλόγου - Μεταβίβαση επικοινωνιών.

8.1.1.3. Οι διαδικασίες των δύο φάσεων δεν είναι αλληλεξαρτώμενες. Μπορούν να εφαρμόζονται μεμονωμένα ή ταυτόχρονα.

8.1.1.4. Εισάγονται ορισμένα πρόσθετα σήματα και υποστηρίζεται η δυνατότητα έναρξης διαλόγου της κάθε πλευράς.

8.1.1.5. Η διαδικασία διαλόγου συντονισμού επιτρέπει των προσδιορισμό:

- των μεταβιβάσεων που τηρούν τα έγγραφα συμφωνίας και μπορούν να γίνουν αυτόματα δεκτές και

- εκείνων που πρέπει να παραπεμφθούν στον ελεγκτή της μονάδας λήψης για να αποφασίσει σχετικά με την αποδοχή.

8.1.1.6. Αυτή η διαδικασία επιτρέπει επίσης την παρακολούθηση της ερμηνείας των εγγράφων συμφωνίας εντός των δύο συστημάτων και τον εντοπισμό τυχόν διαφορών μεταξύ αυτών.

8.1.2. Το φίλτρο

8.1.2.1. Γενικά

8.1.2.1.1. Η διαδικασία διαλόγου συντονισμού προϋποθέτει ότι τα συστήματα προσδιορίζουν κατά πόσον οι μεταβιβάσεις τηρούν τα έγγραφα συμφωνίας.

8.1.2.1.2. Η διαδικασία που ελέγχει αυτή τη συμμόρφωση καλείται στο παρόν έγγραφο ως "το φίλτρο". Η βάση δεδομένων που χρησιμοποιείται για το φίλτρο θα περιλαμβάνει τα ακόλουθα στοιχεία ανάλογα με τις ανάγκες:

- σημεία συντονισμού που έχουν συμφωνηθεί,

- επιλέξιμα (ή μη επιλέξιμα) επίπεδα πτήσης που μπορεί επίσης να συνδέονται με τα σημεία συντονισμού,

- αεροδρόμια αναχώρησης,

- προορισμούς,

- κατευθείαν δρομολόγια που έχουν συμφωνηθεί,

- χρονικά όρια ή/και όρια απόστασης πριν από το σημείο συντονισμού, μετά τα οποία κάθε σήμα συντονισμού θεωρείται μη κανονικό,

- οποιεσδήποτε άλλες συνθήκες κατόπιν σχετικής διμερούς συμφωνίας.

8.1.2.1.3. Όλα τα στοιχεία αυτού του καταλόγου μπορούν να συνδυάζονται για τον ορισμό πιο περίπλοκων συνθηκών.

8.1.2.1.4. Στο κεφάλαιο 8 του παρόντος εγγράφου, ο όρος "κανονικές συνθήκες" ερμηνεύεται ως "ανταποκρινόμενες στο έγγραφο συμφωνίας" και ο όρος "μη κανονικές συνθήκες" ως "μη ανταποκρινόμενες στο έγγραφο συμφωνίας". Εκτός αντίθετης σχετικής διμερούς συμφωνίας, τα σήματα που αποστέλλονται από μονάδες μεταβίβασης για συντονισμούς συνθηκών που είναι γνωστό ότι είναι κανονικές, είναι διαφορετικού τύπου από εκείνα που αποστέλλονται για τους συντονισμούς στις περιπτώσεις όπου οι συνθήκες δεν είναι κανονικές.

8.1.2.2. Ενέργειες της μονάδας μεταβίβασης

8.1.2.2.1. Το φίλτρο της μονάδας μεταβίβασης εξετάζει τις συνθήκες μεταβίβασης που πρόκειται να διαβιβαστούν στη μονάδα αποδοχής.

8.1.2.2.2. Σύσταση

Εάν διαπιστωθεί ότι οι συνθήκες μεταβίβασης δεν είναι κανονικές, το γεγονός αυτό θα πρέπει να επισημανθεί στον ελεγκτή μεταβίβασης για επιβεβαίωση ή τροποποίηση.

8.1.2.3. Ενέργειες της μονάδας αποδοχής

8.1.2.3.1. Όλα τα σήματα ACT και REV αντιπαραβάλλονται με το φίλτρο.

8.1.2.3.2. Εάν ο έλεγχος δείξει ότι οι συνθήκες μεταβίβασης που ελήφθησαν δεν είναι κανονικές, οι συνθήκες αυτές παραπέμπονται στον ελεγκτή για να αποφασίσει σχετικά, διαφορετικά γίνονται αυτόματα δεκτές.

8.1.2.4. Συγχρονισμός των φίλτρων

8.1.2.4.1. Η χρήση διαφορετικών σημάτων για τις κανονικές και τις μη κανονικές συνθήκες μεταβίβασης επιτρέπει τον προσδιορισμό τυχόν διαφορών μεταξύ των κανονικών συνθηκών που είναι καταχωρημένες στα συστήματα των μονάδων μεταβίβασης και αποδοχής.

8.1.2.4.2. Ο εντοπισμός από τη μονάδα αποδοχής, μη κανονικών συνθηκών σε ένα σήμα που χρησιμοποιείται για το συντονισμό μόνο κανονικών μεταβιβάσεων, σημαίνει ότι υπάρχει μια διαφορά μεταξύ των δύο φίλτρων. Αυτές οι διαφορές θα πρέπει να αίρονται για να είναι αποτελεσματική η λειτουργία της διαδικασίας διαλόγου.

8.1.3. Ακολουθία σημάτων

8.1.3.1. Γενικά

8.1.3.1.1. Πρέπει να τηρούνται ορισμένοι κανόνες, ώστε να διασφαλίζεται η ολοκλήρωση του συντονισμού πριν από οποιαδήποτε αναθεώρηση ή την ανταλλαγή των σημάτων μεταβίβασης των επικοινωνιών καθώς επίσης και να είναι βέβαιο ότι οι ελεγκτές και στις δύο μονάδες δεν θα υποβάλουν ταυτόχρονα προτάσεις για την ίδια πτήση.

8.1.3.1.2. Μια μονάδα ελέγχου εναέριας κυκλοφορίας μεταδίδει σήμα αναθεώρησης (REV ή RRV) ή βεβαιώνει τη λήψη του για μια πτήση μόνον όταν αυτή βρίσκεται σε κατάσταση συντονισμού, δηλ. όταν έχει ολοκληρωθεί ένας διάλογος ACT ή RAP με ένα σήμα LAM ή ACP.

8.1.3.1.3. Δικαίωμα μετάδοσης σημάτων CDN έχει μόνον η μονάδα αποδοχής.

8.1.3.1.4. Τα σήματα CDN μεταδίδονται και η λήψη τους γνωστοποιείται μόνο:

- στο πλαίσιο ενός διαλόγου που έχει αρχίσει με τη λήψη ενός σήματος ενεργοποίησης (ACT, RAP) ή αναθεώρησης (REV ή RRV) ή

- όταν το σχέδιο πτήσης για τη συγκεκριμένη πτήση βρίσκεται σε κατάσταση συντονισμού.

8.1.4. Ταυτόχρονος χειρισμός σημάτων

8.1.4.1. Γενικά

8.1.4.1.1. Μια μονάδα που μετέχει στην ανταλλαγή σημάτων συντονισμού ή μεταβίβασης για μια πτήση, δεν αρχίζει άλλη ανταλλαγή σημάτων συντονισμού ή μεταβίβασης για την ίδια πτήση με την ίδια μονάδα, πριν ληφθεί ένα σήμα LAM, ACP ή RJC ή λήξει ο εξωχρονισμός.

8.1.4.1.2. Είναι πιθανόν ένα σήμα CDN να διασταυρωθεί με ένα σήμα REV, RRV ή MAC, που έχει σταλεί από τη μονάδα μεταβίβασης για την ίδια πτήση. Αυτό μπορεί να διαπιστωθεί, στη μεν μονάδα μεταβίβασης, από τη λήψη του σήματος CDN πριν από τη γνωστοποίηση της λήψης του σήματος συντονισμού που μεταδόθηκε, στη δε μονάδα αποδοχής, από τη λήψη του σήματος της μονάδας μεταβίβασης πριν από τη γνωστοποίηση της λήψης του σήματος CDN. Στην περίπτωση αυτή, η λήψη του σήματος CDN δεν γνωστοποιείται και το σήμα REV, RRV ή MAC υποβάλλεται σε επεξεργασία.

8.1.5. Απόρριψη χειρισμού

Το σήμα RJC τερματίζει ένα διάλογο συστημάτων. Πρέπει να αρχίζει νέος συντονισμός συστημάτων, ο οποίος αντικατοπτρίζει τον τηλεφωνικό συντονισμό, όπου έχει εφαρμογή.

8.1.6. Εξωχρονισμός επιχειρησιακής απάντησης

8.1.6.1. Γενικά

8.1.6.1.1. Στα κέντρα αποστολής και λήψης εφαρμόζεται ένας μηχανισμός για την απάντηση σε σήματα που παραπέμπονται στον ελεγκτή.

8.1.6.1.2. Η διάρκεια αυτών των εξωχρονισμών καθορίζεται με διμερή συμφωνία.

8.1.6.1.3. Η λήξη του εξωχρονισμού στη μονάδα μεταβίβασης έχει ως αποτέλεσμα μια προειδοποίηση που απευθύνεται στον ελεγκτή μεταβίβασης για να του υποδείξει την ανάγκη έναρξης τηλεφωνικού συντονισμού.

8.1.6.1.4. Συστάσεις

1. Όταν επίκειται η λήξη του εξωχρονισμού στη μονάδα μεταβίβασης, θα πρέπει να απεικονίζεται μια προειδοποίηση στην οθόνη της θέσης ελέγχου εναέριας κυκλοφορίας της μονάδας αποδοχής που είναι υπεύθυνη για την πτήση.

2. Η προειδοποίηση θα πρέπει να προβλέπει το χρόνο μετάδοσης της απάντησης.

8.1.6.1.5. Τα συστήματα είναι ικανά να επεξεργάζονται τις απαντήσεις που λαμβάνονται μετά τη λήξη του εξωχρονισμού.

8.1.7. Υλοποίηση

8.1.7.1. Οι διαδικασίες διαλόγου καλύπτουν δύο φάσεις, συγκεκριμένα τη φάση συντονισμού και τη φάση μεταβίβασης. Στο διάλογο χρησιμοποιούνται διαφορετικά σήματα για κάθε φάση και οι απαιτούμενοι χρόνοι συνδιαλλαγής είναι επίσης διαφορετικοί. Για τα σήματα συντονισμού καθορίζονται τα μορφότυπα ΙCAO και ADEXP, ενώ για τα σήματα μεταβίβασης των επικοινωνιών μόνο το μορφότυπο ADEXP.

8.1.7.2. Οι ελάχιστες απαιτήσεις σχετικά με τη διεπαφή ανθρώπου-μηχανής είναι άλλες για το διάλογο συντονισμού και άλλες για το διάλογο μεταβίβασης:

- ο διάλογος μεταβίβασης αφορά κυρίως τη λειτουργία εποπτικού ελέγχου και απαιτεί μια γρήγορη και εύχρηστη διεπαφή ανθρώπου-μηχανής·

- ο χρονικός παράγοντας δεν έχει τόσο κρίσιμη σημασία για το διάλογο συντονισμού και, για το λόγο αυτό, οι απαιτήσεις για τη διεπαφή ανθρώπου-μηχανής είναι μικρότερες.

8.1.7.3. Η διαδικασία διαλόγου υλοποιείται με την εφαρμογή ενός από τα ακόλουθα σενάρια:

- διαδικασία διαλόγου της φάσης συντονισμού, συν τα τυχόν συμπληρωματικά σήματα που έχουν συμφωνηθεί από κοινού (κεφάλαια 7 και 8)·

- βασική διαδικασία συντονισμού και διαδικασία διαλόγου της φάσης μεταβίβασης (κεφάλαια 6, 7 και 9)·

- διαδικασία διαλόγου της φάσης συντονισμού και της φάσης μεταβίβασης, συν τα τυχόν συμπληρωματικά σήματα συντονισμού που έχουν συμφωνηθεί από κοινού (κεφάλαια 7, 8 και 9).

Το σήμα ABI αποστέλλεται σε όλα τα σενάρια.

8.1.7.4. Το σενάριο που χρησιμοποιείται για την υλοποίηση αποτελεί αντικείμενο διμερούς συμφωνίας.

8.2. Σήμα ενεργοποίησης (ACT)

8.2.1. Σκοπός του σήματος ACT

Ο σκοπός του σήματος ACT περιγράφεται στην παράγραφο 6.3.1. Σε μια διαδικασία διαλόγου, το σήμα ACT χρησιμοποιείται για την ικανοποίηση αυτών των απαιτήσεων, με την προϋπόθεση ότι οι συνθήκες μεταβίβασης για την πτήση είναι κανονικές και ο ελεγκτής μεταβίβασης δεν έχει ζητήσει την παραπομπή της πτήσης στον ελεγκτή αποδοχής προς αποδοχή.

8.2.2. Περιεχόμενο του σήματος

Το περιεχόμενο του σήματος ACT που χρησιμοποιείται στη διαδικασία διαλόγου, είναι εκείνο που περιγράφεται για το σήμα ACT στην παράγραφο 6.3.2.

8.2.3. Κανόνες εφαρμογής

8.2.3.1. Γενικά

8.2.3.1.1. Οι κανόνες εφαρμογής είναι εκείνοι που περιγράφονται για το σήμα ACT στην παράγραφο 6.3, εξαιρουμένων των ειδικών κανόνων που περιγράφονται στην παρούσα παράγραφο.

8.2.3.1.2. Αποστέλλεται ένα σήμα ACT για μια πτήση με κανονικές συνθήκες μεταβίβασης, τις οποίες ο ελεγκτής μεταβίβασης δεν χρειάζεται να παραπέμψει στον ελεγκτή αποδοχής.ΣΗΜΕΙΩΣΗ

Εάν δεν ισχύουν αυτές οι απαιτήσεις, αποστέλλεται ένα σήμα RAP (βλ. παράγραφο 8.3 Σήμα παραπεμπόμενης πρότασης ενεργοποίησης).

8.2.3.1.3. Σύσταση

Σε περίπτωση απάντησης σε ένα σήμα ACT με σήμα απόρριψης συντονισμού (RJC), θα πρέπει να αρχίζει νέα διαδικασία συντονισμού.

8.2.3.2. Επεξεργασία στη μονάδα λήψης

8.2.3.2.1. Το σήμα αντιπαραβάλλεται με το φίλτρο για να επιβεβαιωθεί ότι οι προτεινόμενες συνθήκες είναι κανονικές.

8.2.3.2.2. Η επεξεργασία του σήματος είναι η ίδια όπως για τα σήματα RAP, εάν:

- διαπιστωθεί ότι οι συνθήκες μεταβίβασης δεν είναι κανονικές,

- δεν μπορεί να εντοπιστεί αντίστοιχο σχέδιο πτήσης συστήματος και οι διαθέσιμες πληροφορίες δεν αρκούν για να εξακριβωθεί κατά πόσον οι συνθήκες μεταβίβασης είναι κανονικές.

8.2.3.2.3. Τα σήματα ACT που διαπιστώνεται ότι είναι κανονικά, υποβάλλονται σε επεξεργασία σύμφωνα με την παράγραφο 6.3.3.2.

8.2.3.2.4. Σύσταση

Εάν διαπιστωθεί ότι οι συνθήκες μεταβίβασης που περιέχει ένα σήμα ACT δεν είναι κανονικές, τότε υπάρχει μια διαφορά μεταξύ των φίλτρων των δύο συστημάτων. Το γεγονός ότι το σήμα ACT δεν είναι κανονικό θα πρέπει επισημανθεί στο εποπτικό προσωπικό, ώστε να αρθεί αυτή η διαφορά.

8.2.4. Γνωστοποίηση της λήψης σήματος ACT

8.2.4.1. Γνωστοποίηση λήψης

8.2.4.1.1. Σε μια διαδικασία διαλόγου, η λήψη ενός σήματος ACT γνωστοποιείται με:

- ένα σήμα LAM, όταν διαπιστώνεται ότι οι συνθήκες μεταβίβασης είναι κανονικές,

- ένα σήμα SBY σε όλες τις άλλες περιπτώσεις.

8.2.4.1.2. Όταν λαμβάνεται ένα σήμα LAM, το επιχειρησιακό περιεχόμενο του σήματος ACT γίνεται δεσμευτικό από επιχειρησιακή άποψη και για τις δύο μονάδες ελέγχου εναέριας κυκλοφορίας.

8.2.4.1.3. Κατόπιν διμερούς συμφωνίας, μπορεί να χρησιμοποιείτι το σήμα ACP αντί του σήματος LAM για δήλωση της αποδοχής εκ μέρους της μονάδας αποδοχής ενός σήματος ACT που περιλαμβάνει κανονικές συνθήκες μεταβίβασης.

8.2.4.2. Καμία γνωστοποίηση λήψης

Εάν δεν ληφθεί γνωστοποίηση λήψης για ένα σήμα ACT, απεικονίζεται μια προειδοποίηση στην οθόνη της θέσης ελέγχου εναέριας κυκλοφορίας που είναι υπεύθυνη για το συντονισμό της πτήσης.

8.3. Σήμα παραπεμπόμενης πρότασης ενεργοποίησης (RAP)

8.3.1. Σκοπός του σήματος RAP

Το σήμα RAP πληροί τις ακόλουθες επιχειρησιακές απαιτήσεις, επιπλέον εκείνων που καθορίζονται για το σήμα ACT στην παράγραφο 6.3:

- πρόταση εκ μέρους του ελεγκτή μεταβίβασης και παραπομπή στον ελεγκτή αποδοχής πτήσεων με μη κανονικές συνθήκες μεταβίβασης·

- παροχή της δυνατότητας στον ελεγκτή μεταβίβασης, εάν χρειάζεται, να επιβάλλει την παραπομπή στον ελεγκτή αποδοχής των κανονικών συνθηκών μεταβίβασης για μια συγκεκριμένη πτήση.

8.3.2. Περιεχόμενο του σήματος

Το περιεχόμενο του σήματος RAP είναι τα ίδια στοιχεία με εκείνα που περιγράφονται για το σήμα ACT (παράγραφος 6.3) και μπορεί προαιρετικά να περιλαμβάνει το ακόλουθο επιμέρους στοιχείο:

- λόγος, υποδεικνύοντας τη χειροκίνητη παραπομπή (διαθέσιμο μόνο στο μορφότυπο ADEXP).

8.3.3. Κανόνες εφαρμογής

8.3.3.1. Γενικά

8.3.3.1.1. Αποστέλλεται ένα σήμα RAP αντί του σήματος ACT για πτήσεις που διασχίζουν το όριο και πληρούν μία από τις ακόλουθες συνθήκες:

- το σύστημα μεταβίβασης έχει χαρακτηρίσει τις συνθήκες μεταβίβασης ως μη κανονικές·

- ο ελεγκτής μεταβίβασης έχει αναφέρει ότι οι προτεινόμενες συνθήκες μεταβίβασης πρέπει να παραπεμφθούν στον ελεγκτή αποδοχής.

8.3.3.1.2. Το επιχειρησιακό περιεχόμενο του σήματος RAP που πρόκειται να μεταδοθεί απεικονίζεται στην οθόνη της θέσης εργασίας που είναι υπεύθυνη για το συντονισμό της πτήσης, πριν από τη μετάδοσή του.

8.3.3.1.3. Σύσταση

Ο χρόνος αυτόματης μετάδοσης του σήματος RAP θα πρέπει να απεικονίζεται μαζί με το περιεχόμενό του.

8.3.3.1.4. Η σχετική θέση εργασίας ενημερώνεται για τη μετάδοση του σήματος RAP.

8.3.3.2. Επεξεργασία στη μονάδα λήψης

8.3.3.2.1. Το σύστημα ελέγχου εναέριας κυκλοφορίας που λαμβάνει ένα σήμα RAP, προσπαθεί να το συνδέσει με το αντίστοιχο σχέδιο πτήσης.

8.3.3.2.2. Εάν εντοπιστεί αντίστοιχο σχέδιο πτήσης και δεν υπάρχει καμία διαφορά στο σήμα, η οποία θα μπορούσε να παρεμποδίσει τη σωστή επεξεργασία:

- το επιχειρησιακό περιεχόμενο παραπέμπεται στον ελεγκτή αποδοχής,

- αποστέλλεται ως απάντηση ένα σήμα SBY.

8.3.3.2.3. Σύσταση

Θα πρέπει να συμπεριλαμβάνεται μια ένδειξη του λόγου της παραπομπής (μη κανονικές συνθήκες ή χειροκίνητη παραπομπή).

8.3.3.2.4. Εάν το σήμα δεν μπορεί να συσχετιστεί με ένα σχέδιο πτήσης ή έχει διαπιστωθεί μια διαφορά που παρεμποδίζει τη σωστή επεξεργασία του σήματος:

- το επιχειρησιακό περιεχόμενο του σήματος απεικονίζεται σε οθόνη στον τομέα

και

- αποστέλλεται ως απάντηση ένα σήμα SBY

και

- δημιουργείται ένα σχέδιο πτήσης.

8.3.3.2.5. Σε όλες τις άλλες περιπτώσεις, δεν γνωστοποιείται η λήψη του σήματος.

8.3.3.3. Χειροκίνητη ενεργοποίηση

8.3.3.3.1. Όταν το σήμα RAP χρησιμοποιείται για να επιβληθεί η παραπομπή στον ελεγκτή αποδοχής, ενός προτεινόμενου συντονισμού με κανονικές συνθήκες μεταβίβασης, η έναρξη της μετάδοσής του θα εκτελείται χειροκίνητα από τον ελεγκτή μεταβίβασης και το σήμα θα μεταδίδεται αμέσως.

8.3.3.3.2. Σύσταση

Θα πρέπει να παρέχεται στη θέση που είναι υπεύθυνη για το συντονισμό της πτήσης η δυνατότητα χειροκίνητης ενεργοποίησης ενός σήματος RAP, πριν από τον υπολογισμένο χρόνο μετάδοσης.

8.3.3.4. Χρονικές παράμετροι για την αυτόματη μετάδοση

Ο χρόνος/η απόσταση από το όριο, στον (στην) οποίο(-α) μεταδίδονται αυτόματα τα σήματα RAP, είναι τα ίδια όπως για τα σήματα ACT.

8.3.4. Γνωστοποίηση λήψης σήματος RAP

8.3.4.1. Γνωστοποίηση λήψης

Η λήψη του σήματος γνωστοποιείται με τη δημιουργία και τη μετάδοση ενός σήματος SBY.

8.3.4.2. Καμία γνωστοποίηση λήψης

Εάν δεν ληφθεί σήμα SBY ως γνωστοποίηση της λήψης ενός σήματος RAP, απεικονίζεται μια προειδοποίηση στην οθόνη της θέσης ελέγχου εναέριας κυκλοφορίας που είναι υπεύθυνη για το συντονισμό της πτήσης.

8.3.5. Επιχειρησιακή απάντηση στο σήμα RAP

Ο ελεγκτής αποδοχής μπορεί να αποδεχθεί, να αντιπροτείνει ή να απορρίψει τις συνθήκες μεταβίβασης.

8.3.5.1. Αποδοχή

8.3.5.1.1. Όταν ο ελεγκτής αποδοχής επιλέγει να αποδεχθεί τις προτεινόμενες συνθήκες μεταβίβασης, αποστέλλεται ως απάντηση ένα σήμα ACP.

8.3.5.1.2. Μετά τη λήψη του σήματος ACP, τα στοιχεία του σήματος RAP γίνονται δεσμευτικά από επιχειρησιακή άποψη και για τις δύο μονάδες ελέγχου εναέριας κυκλοφορίας. Οι συντονισμένες συνθήκες μεταβίβασης και το γεγονός ότι ελήφθη ένα σήμα ACP, αναφέρονται στον ελεγκτή μεταβίβασης.

8.3.5.2. Αντιπρόταση

Όταν ο ελεγκτής αποδοχής επιλέγει να αντιπροτείνει συνθήκες μεταβίβασης, αποστέλλεται ως απάντηση ένα σήμα CDN.

8.3.5.3. Σύσταση

Όταν ο ελεγκτής αποδοχής επιλέγει να απορρίψει τις προτεινόμενες συνθήκες μεταβίβασης, θα πρέπει να αποστέλλεται ως απάντηση ένα σήμα RJC και, κατόπιν, να αρχίζει νέα διαδικασία συντονισμού.ΣΗΜΕΙΩΣΗ

Αναφορικά με τη σύσταση της παραγράφου 8.3.5.3, στις περισσότερες περιπτώσεις ο νέος συντονισμός θα διενεργείται με άλλη μονάδα.

8.3.6. Παραδείγματα

8.3.6.1. ICAO

(RAPE/L022-AMM253/A7012-LMML-BNE/1226F350-EGBB-9/B757/M)

8.3.6.2. ADEXP

-TITLE RAP -REFDATA -SENDER -FAC E -RECVR -FAC L -SEQNUM 022 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757

8.4. Σήμα αναθεώρησης (REV)

8.4.1. Σκοπός του σήματος REV

Ο σκοπός του σήματος REV περιγράφεται στην παράγραφο 7.3.1. Σε μια διαδικασία διαλόγου, το σήμα REV χρησιμοποιείται για την ικανοποίηση αυτών των απαιτήσεων, με την προϋπόθεση ότι οι συνθήκες μεταβίβασης για την πτήση είναι κανονικές και ο ελεγκτής μεταβίβασης δεν ζητεί την παραπομπή της πτήσης στον ελεγκτή αποδοχής προς αποδοχή.

8.4.2. Περιεχόμενο του σήματος

Το περιεχόμενο του σήματος REV είναι εκείνο που περιγράφεται για το σήμα REV στην παράγραφο 7.3.2.

8.4.3. Κανόνες εφαρμογής

8.4.3.1. Γενικά

8.4.3.1.1. Μπορεί να σταλούν ένα ή περισσότερα σήματα REV στη μονάδα με την οποία είναι επί του παρόντος συντονισμένη μια πτήση με τη χρήση ενός σήματος ενεργοποίησης ή RAP.

8.4.3.1.2. Τα σήματα REV αποστέλλονται στις συνθήκες που καθορίζονται στην παράγραφο 7.3.3.1 για πτήσεις με κανονικές συνθήκες μεταβίβασης, οι οποίες δεν ζητείται από τον ελεγκτή μεταβίβασης να παραπεμφθούν στον ελεγκτή αποδοχής.

8.4.3.2. Έναρξη της μετάδοσης

Το σήμα REV μεταδίδεται αμέσως μετά τη διαπίστωση μιας αλλαγής στα στοιχεία συντονισμού που απαιτείται να συντονιστούν, όπως περιγράφεται στην παράγραφο 7.3.3.

8.4.3.3. Επεξεργασία στη μονάδα λήψης

8.4.3.3.1. Εάν εντοπιστεί αντίστοιχο σχέδιο πτήσης και δεν υπάρχει καμία διαφορά στο σήμα, η οποία θα μπορούσε να παρεμποδίσει τη σωστή επεξεργασία του:

- γνωστοποιείται η λήψη του σήματος REV·

- σε όλες τις άλλες περιπτώσεις, δεν γνωστοποιείται η λήψη του σήματος REV.

8.4.3.3.2. Εξετάζονται οι συνθήκες μεταβίβασης για να επιβεβαιωθεί ότι είναι κανονικές.

8.4.3.3.3. Εάν οι συνθήκες μεταβίβασης δεν είναι κανονικές, αναφέρονται στον ελεγκτή αποδοχής.

8.4.3.3.4. Εάν διαπιστωθεί ότι οι προτεινόμενες συνθήκες μεταβίβασης είναι κανονικές, επισυνάπτονται στο σχέδιο πτήσης και τα απαιτούμενα στοιχεία αποστέλλονται στις επιχειρησιακές θέσ